hotchpotch/miracl-hf-unified huggingface dataset:
ลูกเขยตายแม่ยายทำศพ
ลูกเขยตายแม่ยายทำศพ เป็นชื่อไม้ล้มลุกชนิด "Euphorbia cyathophora" Murr. ในวงศ์ Euphorbiaceae มีสรรพคุณเป็นยา ทั้งยารักษาโรคและยาเสพติด นอกจากนี้ ยังเป็นวัชพืชที่ทนสารกำจัดวัชพืช แต่สวยงาม จึงมักใช้ประดับถนนหนทาง
ลูกเขยตายแม่ยายทำศพยังมีชื่ออื่น ๆ อีก เช่น "ลูกเขยตายแม่ยายชักปรก", "หญ้ายาง", ตำรายาโบราณเรียก "พิษนาคราช", ชาวเหนือเรียก "หญ้าน้ำหมึก", ไทใหญ่ในจังหวัดแม่ฮ่องสอนเรียก "หญ้าหลังอึ่ง", และชาวสงขลาเรียก "ใบต่างดอก"
ชาวลาวเรียก "ดอกบานบา"
ส่วนชื่อชนิด "Euphorbia cyathophora" นั้น "Euphorbia heterophylla" หรือ "Poinsettia cyathophora" ก็ว่า
อนึ่ง ชื่อสามัญในภาษาอังกฤษของลูกเขยตายแม่ยายทำศพ คือ fireplant, Mexican fireplant, painted euphorbia, desert poinsettia, wild poinsettia, fire on the mountain, paint leaf หรือ kaliko plant
ลูกเขยตายแม่ยายทำศพเป็นไม้ล้มลุก มีลำต้นตั้งตรง อาจสูงได้ตั้งแต่หนึ่งเมตรถึงหกเมตร และมียางสีขาวขุ่นทั้งลำ ยางนั้นเป็นพิษ ทำให้ผิวหนังอักเสบ (dermatitis) และก่อแอนาฟิแล็กซิส (anaphylaxis) ได้
ใบนั้นเดี่ยว เป็นรูปรี หรือรูปแถบดังใบหอก กว้างราวหนึ่งถึงห้าเซนติเมตร ยาวได้ตั้งแต่ห้าถึงยี่สิบเซนติเมตร และเรียงเวียน ด้านบนสีเขียว และด้านล่างสีเขียวอ่อน ผิวใบมีขน และก้านใบก็มีขน
ขณะที่ดอกออกแต่ในฤดูฝน เป็นช่อที่แต่ละยอด โดยแยกเพศแต่ก็รวมกันอยู่ในช่อหนึ่ง ๆ นั้น ดอกเมียมีสัณฐานกลม ส่วนดอกผู้อยู่เคียงดอกเมียและมีเกสรสีเหลือง ดอกแต่ละช่อมีใบกระจุกรองรับ
ผลของลูกเขยตายแม่ยายทำศพมีลักษณะกลม เมื่อแห้งจะแตกกลางเป็นพูสามพู
ลูกเขยตายแม่ยายทำศพเป็นพืชประจำถิ่นในประเทศเม็กซิโก แต่อาจแพร่มาจากดินแดนแถวรัฐแคลิฟอร์เนียไปจนถึงทางตะวันออกของรัฐเทกซัสหรือถึงอเมริกากลาง และแพร่เป็นอันมากในเอเชียใต้และเอเชียตะวันออกเฉียงใต้ โดยเฉพาะในประเทศอินเดียและประเทศไทย ซึ่งน่าจะแพร่มานมนานถึงขนาดที่ปรากฏอยู่ในตำรายาไทยโบราณด้วย
ลูกเขยตายแม่ยายทำศพขึ้นได้ตามดินสวนทั่วไป และรุกรานพืชอื่น โดยจะดำรงอยู่เพียงหนึ่งปี
พจนานุกรมฉบับราชบัณฑิตยสถาน พ.ศ. 2542 ว่า ลูกเขยตายแม่ยายทำศพใช้ทำยาได้ แต่ไม่ได้ระบุว่ายาอะไร ตำรายาไทยโบราณว่า เปลือกลำต้นมีรสร้อน ใช้รักษาฝี ทั้งฝีภายนอก และฝีภายใน, รักษาพิษนาคราช และช่วยขับน้ำนมได้ แต่ฐานข้อมูลสมุนไพรไทยว่า ส่วนที่ใช้คือ ราก มิใช่เปลือกลำต้น ขณะที่ มหาวิทยาลัยเทคโนโลยีกลางแห่งปารานา (Federal Technological University of Paraná) ประเทศบราซิล ว่า ใบยังใช้ทำยาเสพติดอย่างใบกัญชาหรือใบกระท่อมได้ด้วย
นอกจากเป็นยา ทั้งยารักษาโรคและยาเสพติดแล้ว เพราะสีสันอันโดดเด่น หลาย ๆ เมืองจึงใช้ลูกเขยตายแม่ยายทำศพประดับหนทางเป็นทิวแถวเสมอ
อนึ่ง ลูกเขยตายแม่ยายทำศพทนสารกำจัดวัชพืช
เขยตาย
เขยตายหรือกระรอกน้ำ เป็นไม้พุ่มขนาดเล็กในวงศ์ Rutaceae ลำต้นเรียบ สีน้ำตาลแดง ใบประกอบแบบขนนก ใบสีเขียวเข้มหลังใบสีอ่อนกว่า ดอกช่อ กลีบเลี้ยงสีเขียวเชื่อมติดกัน กลีบดอกสีขาว เกสรตัวผู้เป็นแท่งอยู่กลางดอก ผลเดี่ยวกลม ปลายแหลม ผลอ่อนสีเขียว ผลสุกผิวเต่งเป็นมันกลม สีชมพูฉ่ำน้ำ รสหวาน มีเมล็ดเดียว รากใช้รักษาแผลอักเสบ ยางในทุกส่วนของลำต้นทำให้อาเจียน เพ้อคลั่งและเสียชีวิตได้
วันบุรุษสากล
วันบุรุษสากล เป็นเหตุการณ์สากลประจำปีซึ่งตรงกับวันที่ 19 พฤศจิกายน เริ่มตั้งแต่ พ.ศ. 2542 ในตรินิแดดและโตเบโก วันดังกล่าวและงานพบการสนับสนุนจากปัจเจกบุคคลและกลุ่มบุคคลทั้งหลายในออสเตรเลีย แคริบเบียน อเมริกาเหนือ เอเชีย ยุโรป แอฟริกาและสหประชาชาติ
จุดประสงค์ของการจัดวันบุรุษสากล รวมถึง การมุ่งสนใจสุขภาพของบุรุษและเด็กชาย พัฒนาความสัมพันธ์ระหว่างเพศ ส่งเสริมความเท่าเทียมทางเพศ และเน้นแบบอย่างบุรุษเชิงบวก วันดังกล่าวเป็นโอกาสเพื่อเน้นถึงการเลือกปฏิบัติต่อบุรุษและเด็กชาย และเฉลิมฉลองความคืบหน้าและการมีส่วนร่วม โดยเฉพาะอย่างยิ่งการมีส่วนร่วมต่อสังคม ครอบครัว การสมรส และการดูแลเด็ก
วันบุรุษสากลจัดขึ้นในมากกว่า 60 ประเทศทั่วโลก และการสนับสนุนระดับโลกสำหรับวันนี้ก็มีอยู่กว้างขวาง
นง
ปีสากลแห่งป่าไม้
พ.ศ. 2554 เป็นปีที่สหประชาชาติประกาศให้เป็นปีสากลแห่งป่าไม้ เพื่อสร้างความตระหนักและเสริมการจัดการ การอนุรักษ์และการพัฒนาป่าไม้ทุกประเภทอย่างยั่งยืนเพื่อประโยชน์แห่งชนรุ่นปัจจุบันและชนรุ่นหลัง
ป่าไม้เป็นส่วนสำคัญในการพัฒนาอย่างยั่งยืนระดับโลก ตามการประเมินของธนาคารโลก พลโลกมากกว่า 1,600 ล้านคนอาศัยป่าในการดำรงชีพ และราว 300 ล้านคนอาศัยอยู่ในป่า อุตสาหกรรมผลิตภัณฑ์ป่าไม้เป็นแหล่งการเติบโตทางเศรษฐกิจและการจ้างงาน โดยมูลค่าผลิตภัณฑ์ป่าไม้โลกที่ค้าขายกันในระดับระหว่างประเทศประเมินไว้ที่ 327,000 ล้านดอลลาร์สหรัฐ
องค์การอาหารและการเกษตรแห่งสหประชาชาติประเมินว่า โลกเสียพื้นที่ป่าไม้ 130,000 กม. ทุกปี จากการตัดไม้ทำลายป่า การเปลี่ยนป่าไม้เป็นพื้นที่การเกษตร, การตัดไม้อย่างไม่บันยะบันยัง, การปฏิบัติการจัดการที่ดินอย่างไม่สมเหตุสมผล และการตั้งถิ่นฐานมนุษย์เป็นสาเหตุทั่วไปที่สุดสำหรับการสูญเสียพื้นที่ป่าไม้
ตามข้อมูลของธนาคารโลก การตัดไม้ทำลายป่าเป็นเหตุให้ปลดปล่อยแก๊สเรือนกระจกมากถึง 20% ซึ่งมีส่วนทำให้เกิดปรากฏการณ์โลกร้อน องค์การอาหารและการเกษตรแห่งสหประชาชาติประเมินว่าป่าไม้และดินป่าไม้ของโลกกักเก็บคาร์บอนมากกว่าหนึ่งล้านล้านตัน สองเท่าของปริมาณที่พบในบรรยากาศ ธนาคารโลกประเมินว่าป่าไม้เป็นที่อยู่อาศัยของสปีชีส์ราวสองในสามของโลกทั้งใบ และการตัดไม้ทำลายป่าฝนเขตร้อนปิดอาจเป็นเหตุให้สูญเสียความหลากหลายทางชีวภาพถึง 100 สปีชีส์ต่อวัน
ตามข้อมูลของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) และพันธมิตรระดับโลกว่าด้วยการฟื้นฟูภูมิทัศน์ป่าไม้ "ทั่วโลกมีพื้นที่ป่าไม้ที่สูญเสียหรือคุณภาพเลวลงมากกว่าหนึ่งพันล้านเฮกตาร์ที่สามารถฟื้นฟูได้"
เฮติ วิลากอสดาช้าก
เฮติ วิลากอสดาช้าก () หรือ HVG เป็นนิตยสารฮังการีรายสัปดาห์ ที่นำเสนอเนื้อหาทางเศรษฐกิจ และการเมือง โดยมีสำนักบรรณาธิการอยู่ที่กรุงบูดาเปสต์ ซึ่งบทความบางส่วนได้เสนอในแบบออนไลน์และในภาษาอังกฤษ
นิตยสารนี้ก่อตั้งขึ้นใน ค.ศ. 1979 โดยมีรูปแบบใกล้เคียงกับ "ดิ อีโคโนมิสต์" ทั้งทางรูปแบบและเนื้อหา นิตยสารดังกล่าวเป็นสื่อที่สำคัญมากในช่วงการเปลี่ยนแปลงการปกครองในการนำเสนอแนวความคิดใหม่กับขอบเขตความท้าทาย นิตยสารนี้ภูมิใจนำเสนอยอดจำหน่าย 140,000 ฉบับต่อสัปดาห์ กับจำนวนผู้อ่านกว่า 500,000 ราย และได้รับการกล่าวขานว่าเป็นนิตยสารข่าวชั้นนำของประเทศ
ปีสากลแห่งเคมี
ปีสากลแห่งเคมี 2011 เป็นการระลึกถึงความก้าวหน้าในวิชาเคมี และการมีส่วนต่อมนุษยชาติ การรับรองวิชาเคมีนี้สหประชาชาติทำให้เป็นทางการในเดือนธันวาคม พ.ศ. 2551 งานสำหรับปีซึ่งได้รับการประสานงานโดยสหภาพเคมีบริสุทธิ์และเคมีประยุกต์ระหว่างประเทศ และองค์การการศึกษา วิทยาศาสตร์ และวัฒนธรรมแห่งสหประชาชาติ
ข้อมติสหประชาชาติกำหนดปีสากลแห่งเคมี พ.ศ. 2554 ได้รับการเสนอโดย เอธิโอเปีย และได้รับการสนับสนุนร่วมจาก 23 ชาติ เหตุผลสนับสนุนคือ วิชาเคมีมีส่วนอย่างสำคัญต่อการบรรลุเป้าหมายของทศวรรษการศึกษาการพัฒนาอย่างยั่งยืนสหประชาชาติ พ.ศ. 2548-2557
ธีมของปีสากลแห่งเคมี คือ "เคมี - ชีวิตของเรา อนาคตของเรา" และมุ่งเน้น "การบรรลุผลสำเร็จของวิชาเคมีและการมีส่วนต่อการเป็นอยู่ที่ดีของมนุษยชาติ" ปีดังกล่าวมีเป้าหมายเพื่อสร้างความตระหนักถึงวิชาเคมีในหมู่สาธารณชน และดึงดูดคนรุ่นใหม่เข้าสู่สาขานี้ ตลอดจนเน้นบทบาทของวิชาเคมีในการแก้ไขปัญหาระดับโลก
ปีสากลแห่งเคมีมีรายการงานทั้งหมดในหน้าเว็บไซต์ งานที่มีกำหนดไว้มีทั้งการสัมมนา การประชุมใหญ่ การพบปะ งานแสดง นิทรรศการ การจัดแสดง การเปิดใหญ่ การเล็กเชอร์ การประชุม การอภิปรายเปิด การประชุมเชิงปฏิบัติการ การเฉลิมฉลอง การแสดง นิทรรศการศิลปะและการตอบปัญหา
พิธีปิดปีสากลแห่งเคมีจะจัดขึ้นในกรุงบรัสเซลส์ ประเทศเบลเยียม ในวันที่ 1 ธันวาคม พ.ศ. 2554
พัฒนเดช อาสาสรรพกิจ
พัฒนเดช อาสาสรรพกิจ สื่อสารมวลชนด้านยานยนต์ ผู้เชี่ยวชาญด้านรถยนต์ จนได้รับการขนานนามว่าเป็นอาจารย์หรือครู (กูรู)และสื่อมวลชนนิยมเรียกว่า น้าเดช
พัฒนเดช อาสาสรรพกิจ เกิดวันที่ 26 มกราคม พ.ศ. 2497 จบการศึกษาจากวิทยาลัยครูเชียงใหม่ (ปัจจุบันคือมหาวิทยาลัยราชภัฏเชียงใหม่) ครอบครัวมีอาชีพประกอบธุรกิจโรงสีข้าว ซึ่งกิจการโรงสีข้าวมักจะมีรถบรรทุกสำหรับขนข้าว จึงมีส่วนทำให้รู้จักเรื่องราวเกี่ยวกับรถ ในด้านการศึกษา พัฒนเดชเลือกเรียนสาขาช่างไฟฟ้าในช่วงที่เรียนอยู่ วิทยาลัยเทคนิค ภาคพายัพ จังหวัดเชียงใหม่ แม้ในใจจะชอบรถยนต์แต่ด้วยความกลัวเรื่องสกปรกจึงไม่ได้เลือกเรียนช่างยนต์
อีกปัจจัยที่มีส่วนให้สนใจเรื่องรถคือพี่ชาย ซึ่งเป็นคนเล่นรถ ทั้งซื้อมาขายไป หรือลงทำการแข่งขันรถ สอนให้ขับรถ ในสมัยนั้นพัฒนเดชแทบไม่มีความรู้เกี่ยวกับเครื่องยนต์เลย วันหนึ่งเห็นเพื่อนถอดหัวลูกสูบรถจักรยานยนต์มาทำความสะอาดจึงถอดของตัวเองบ้างแต่ไม่ออกและงัดจนกระทั่งโซ่ราวลิ้นของเครื่องยนต์ได้รับความเสียหาย ทั้งนี้เพราะว่าเครื่องยนต์เป็นแบบ 4 จังหวะ แตกต่างจากของเพื่อนซึ่งเป็น 2 จังหวะทำให้ถอดง่าย เป็นเหตุให้ต้องพยายามหาความรู้ให้ตนเองด้วยการหาหนังสือมาอ่าน
ในช่วงวัยรุ่นได้มีโอกาสใกล้ชิดกับข้าราชการใกล้บ้านที่ชอบขับรถเข้าป่า และได้ช่วยเขาจัดเตรียมรถก่อนการเดินทาง บางครั้งได้มีโอกาสขับรถด้วย นอกจากนี้ยังชอบติดรถของกิจการครอบครัวไปในต่างจังหวัด ทั้งภาคเหนือ ภาคใต้ ภาคอีสาน แต่ไม่ได้มีใจเรียนรู้ธุรกิจ เพียงแต่อยากขับรถ
บางช่วงได้มีโอกาสติดตามทีมแข่งขันรถยนต์ของ ปรีดา จุลมณฑล ซึ่งเป็นนักแข่งขันรถที่มีชื่อเสียงในขณะนั้น แต่ไม่ได้เป็นทีมช่าง แต่จะถูกเรียกใช้งานเมื่อช่างไม่สามารถแก้ไขได้ เช่น หม้อน้ำรั่วกลางคัน ซ่อมไม่ได้ แต่จำเป็นจะต้องทำการแข่งขันต่อ พัฒนเดชแก้ไขแบบชั่วคราวได้โดยการเอาคีมหนีบที่จุดรั่วทำให้สามารถทำการแข่งขันต่อไปได้
พัฒนเดชกล่าวว่า มุมมองทางด้านรถยนต์ของตัวเองนั้นค่อนข้างโบราณกว่าสื่อมวลชนคนอื่น และให้ฉายาตัวเองว่า ช่างเอาตัวรอด ประสบการณ์เกิดจากการเรียนรู้ด้วยตนเองกรรมการบริหาร ราชยานยนต์สมาคมแห่งประเทศไทย ในพระบรมราชูปถัมภ์ วาระการดำรงตำแหน่งปี พ.ศ. 2553 ถึง พ.ศ. 2555
เวอร์โก้ อัศมิฐา
เวอร์โก อัศมิฐาเป็นตัวละครจากเรื่องเซนต์เซย่า The lost canvas เจ้านรกฮาเดสในฐานะโกลด์เซนต์ประจำราศีกันย์และผู้ดูแลปราสาทหญิงพรหมจรรย์ มีลักษณะท่าทางสูงส่งและจริยวัตรงดงามเหมือนนักบวชในพุทธศาสนา คล้ายกับเวอร์โก้ ชากะในภาคปกติ
เวอร์โก้ อัศมิฐา ปรากฏตัวครั้งแรกในยมโลกที่น้ำตกโลหิตระหว่างที่เพกาซัส เท็มมะและพวกกำลังมุ่งหน้าไปที่ต้นไม้มรณะ อัศมิฐาได้ใช้พลังคอสโมสกะกดการเคลื่อนไหวของยาโตะและยุสุริฮะแล้วกล่าวหาอาธีน่าว่าเป็นเทพีผู้โฉดเขลาและปราศจากความชอบธรรม แต่เมื่อเท็มมะแย้งว่า เป็นเซนต์แท้ๆ แต่กลับว่าร้ายอาธีน่า อัศมิฐาจึงพิสูจน์ความชอบธรรมของเท็มมะโดยการสู้กับเท็มมะ แต่เท็มมะไม่สามารถทำอันตรายใดๆแก่อัศมิฐาได้เลย และโดนท่า"แสงธรรมอำไพ"ของอัศมิฐาจนสูญเสียประสาทสัมผัสทั้งหมดและเห็นภาพลวงตาว่า อัศมิฐาสังหารซาชา จึงระเบิดพลังคอสโมแล้วโจมตีใส่อัศมิฐาเป็นผลสำเร็จ แต่กลับโจมตีโดนต้นไม้มรณะแทนและทำให้ต้นไม้มรณะออกผลเป็นครั้งสุดท้าย หลังจากนั้น อัศมิฐาจึงได้บอกกับเท็มมะว่าให้นำผลของต้นไม้มรณะไปเป็นจำนวน108ผลแล้วหายตัวไป หลังจากนั้น อัศมิฐาได้ไปที่จามิล เพื่อสร้างลูกประคำที่ยับยั้งความเป็นอมตะของเสป็กเตอร์ และบอกกับเท็มมะว่า การนำพลังของต้นไม้มรณะมาใช้ จำเป็นต้องใช้พลังคอสโมมหาศาลเหนือกว่าเซเว่นเซนส์ แล้วขึ้นไปนั่งสมาธิเพื่อเร่งพลังคอสโม และเมื่อพลังคอสโมขึ้นถึงจุดสูงสุด อัศมิฐาก็ได้ทัศนสัมผัสคืนและบอกเท็มมะว่าฝากดูแลองค์อาธีน่าด้วย แล้วสลายไป แต่หลังจากนั้นอัศมิฐาก็ปรากฏตัวอีกครั้งในเกาะคาน่อนและบอกกับเดฟเทรอสว่า ให้สู้แทนตนเอง
เปียโนคอนแชร์โตหมายเลข 1 (ไชคอฟสกี)
เปียโนคอนแชร์โตหมายเลข 1 ในบันไดเสียง บี-แฟลต ไมเนอร์ โอปุสที่ 23 () ผลงานประพันธ์ของปิออตร์ อิลิช ไชคอฟสกี ซึ่งแต่งขึ้นระหว่างเดือนพฤศจิกายน ค.ศ. 1874 ถึงกุมภาพันธ์ ค.ศ. 1875 เป็นหนึ่งในผลงานที่มีชื่อเสียงที่สุดของไชคอฟสกี และเป็นเปียโนคอนแชร์โตชิ้นหนึ่งที่เป็นที่รู้จักกันดีที่สุด
เดิมไชคอฟสกีตั้งใจแต่งผลงานชิ้นนี้ให้นิโคไล รูบินสไตน์ นักเปียโนชาวรัสเซียที่เป็นเพื่อนสนิท โดยดัดแปลงมาจากทำนองเพลงที่นักดนตรีตาบอดเล่นขอทานในตลาด ใกล้เมืองเคียฟที่ไชคอฟสกีอาศัยอยู่ แต่เมื่อรูบินสไตน์ได้ฟังผลงานในครั้งแรก กลับไม่ชื่นชอบ แสดงอาการเฉยเมย และปฏิเสธที่จะเป็นผู้บรรเลงในรอบปฐมทัศน์ สร้างความผิดหวังให้กับไชคอฟสกีเป็นอย่างมาก ต่อมาไชคอฟสกีได้แก้ไขท่วงทำนองใหม่ในปี ค.ศ. 1879 และอีกครั้งในปี ค.ศ. 1888
หลังจากผิดหวังจากรูบินสไตน์ ไชคอฟสกีได้ติดต่อกับฮานส์ ฟอน บือโลว์ วาทยกรและนักเปียโนชาวเยอรมัน ให้เป็นผู้บรรเลงรอบปฐมทัศน์แทน ขณะนั้นบือโลว์กำลังเตรียมออกตระเวนแสดงในสหรัฐอเมริกา การแสดงรอบปฐมทัศน์ของเปียโนคอนแชร์โตชิ้นนี้ จึงจัดแสดงที่บอสตัน รัฐแมสซาชูเซตส์ เมื่อวันที่ 25 ตุลาคม ค.ศ. 1875 โดยบือโลว์เป็นนักแสดงเดี่ยวเปียโน ท้ายที่สุดแล้ว ไชคอฟสกีจึงได้อุทิศผลงานชิ้นนี้ให้กับบือโลว์
คอนแชร์โตบทนี้ ประกอบด้วย 3 มูฟเมนต์
แชนซ์โนะจูมบัง
Chance no Junban (チャンスの順番) เป็นซิงเกิลลำดับที่ 19 ของ AKB48 ออกจำหน่ายวันที่ 8 ธันวาคม พ.ศ. 2553
ในช่วงท้ายของคอนเสิร์ต AKB48 ที่สนามกีฬาแห่งชาติโยะโยะกิในเดือนกรกฎาคม ได้มีการประกาศว่าเซ็นบัตสึสำหรับซิงเกิลลำดับที่ 19 จะค้นหาจากการแข่งขันเป่ายิงฉุบระหว่างสมาชิก AKB48 ทั้งหมด และสมาชิกทีมเคนคิวเซย์ 4 คน 16 คนสุดท้ายที่ยังอยู่ในการแข่งขันได้จะเป็นเซ็นบัตสึสำหรับซิงเกิลลำดับที่ 19 และนอกจากนี้สมาชิก 12 คนสุดท้ายจะมาเป็นมีเดียเซ็นบัตสึแล้วผู้ชนะจะได้รับตำแหน่งเซ็นเตอร์ของซิงเกิล และเนื่องด้วยการประกาศ Graduated ของสมาชิก AKB48 ทีม K อย่าง โอโนะ เอเรนะ ทำให้การแข่งขันครั้งนี้จึงเหลือผู้ร่วมแข่งขันทั้งหมด 51 คน และการแข่นขันครั้งนี้ถูกจัดขึ้นในวันที่ 21 กันยายนที่นิปปอน บูโดกัง และผู้ชนะได้แก่ อุชิดะ มายูมิ ซึ่งจะกลายมาเป็นเซ็นเตอร์ของซิงเกิลนี้
ซิงเกิลนี้สามารถจำหน่ายได้ 471,242 แผ่นในวันแรกที่วางจำหน่ายทำให้ขึ้นอันดับ 1 Oricon Daily Chart และจำหน่ายได้อีก 54,780 แผ่นในวันที่ 2 ทำให้ซิงเกิลนี้เป็นซิงเกิลลำดับที่ 6 ที่เป็นอันดับ 1 ของ Oricon Daily Chart ของ AKB48 และซิงเกิลนี้ยังได้รับการยืนยันระดับ Triple Platinum จาก RIAJ
บริสตอล
บริสตอล เป็นเมืองที่อยู่ในทางภาคตะวันตกเฉียงใต้ของประเทศอังกฤษ โดยมีประชากรในเขตตัวเมืองประมาณ 433,100 คนกับประชากรในแถบชานเมืองอยู่ 1,070,000 คน เป็นเมืองที่ประชากรมากที่สุดในอันดับ 6 ของอังกฤษและอันดับ 8 ของสหราชอาณาจักร โดยเมืองบริสตอลเป็นหนึ่งในเมืองหลักของอังกฤษตะวันตกเฉียงใต้
ใน ค.ศ. 1155 เมืองบริสตอลได้รับพระบรมราชานุญาต และใน ค.ศ. 1373 ได้สถานะเป็นเทศมณฑล
ชื่อของเมืองบริสตอลเป็นภาษาอังกฤษเก่า หมายถึง "ที่ซึ่งมีตะพาน" เมืองนี้เคยเป็นเมืองท่ามากว่า 800 ปีแต่ตอนนี้เรือมีขนาดใหญ่กว่าเมื่อก่อนจึงย้ายเมืองท่าไปที่เมืองแอวันมอทแทน
บริสตอล ในอดีตเป็นเมืองศูนย์กลางการค้าทาส ในช่วงสงครามโลกครั้งที่สองเมืองนี้ได้รับความเสียหายอย่างรุนแรง แต่ปัจจุปันได้มีโรงงานมากมายมาตั้งอยู่ที่เมืองนี้ และเครื่องบินโดยสารความเร็วเหนือเสียงคองคอร์ดก็ได้สร้างที่เมืองนี้
บริสตอลเป็นเมืองแรก ๆ ที่เริ่มสถาปนาความสัมพันธ์เมืองพี่น้องและเมืองแฝดหลังจากสิ้นสุดสงครามโลกครั้งที่สอง เมืองแฝดของบริสตอลได้แก่:
สายใยอาหาร
สายใยอาหาร หรือวัฏจักรอาหาร บรรยายความสัมพันธ์แบบการกินกันในชุมชนนิเวศวิทยา นักนิเวศวิทยาสามารถรวบรวมรูปแบบชีวิตทุกชนิดอย่างกว้างขวางเป็นหนึ่งในสองหมวดหมู่ที่เรียกว่า ระดับหรือลำดับขั้นการกินอาหาร ได้แก่ ) ออโตทรอพ และ 2) เฮเทโรทรอพ ในการบำรุงเลี้ยงร่างกาย การเจริญเติบโต การพัฒนา และเพื่อสืบพันธุ์ของพวกออโตทรอพผลิตอินทรีย์สารจากอนินทรีย์สาร รวมถึงทั้งแร่ธาตุและแก๊ส เช่น คาร์บอนไดออกไซด์ ปฏิกิริยาเคมีเหล่านี้ต้องอาศัยพลังงาน ซึ่งมาจากดวงอาทิตย์เป็นหลักและส่วนใหญ่โดยการสังเคราะห์ด้วยแสง แม้ปริมาณน้อยมากมาจากปล่องไฮโดรเทอร์มอลและน้ำพุร้อน มีการไล่ระหว่างระดับการกินอาหารตั้งแต่ออโตทรอพสมบูรณ์ซึ่งมีแหล่งคาร์บอนไดออกไซด์จากบรรยากาศเพียงแหล่งเดียว ไปจนถึงมิกโซทรอพ (เช่น พืชกินสัตว์) ซึ่งเป็นสิ่งมีชีวิตออโตทรอพที่ได้รับอินทรีย์สารบางส่วนจากแหล่งอื่นนอกเหนือจากบรรยากาศ และเฮเทโรทรอพสมบูรณ์ซึ่งได้รับอินทรีย์สารโดยการกินออโตทรอพและเฮเทโรทรอพอื่น สายใยอาหารเป็นการแสดงหลากหลายวิธีการกินอย่างง่าย ซึ่งเชื่อมโยงระบบนิเวศเข้าด้วยกันเป็นระบบการแลกเปลี่ยนรวม มีความสัมพันธ์การกินกันหลายประเภทซึ่งสามารถแบ่งได้อย่างหยาบ ๆ เป็นการกินพืช กินสัตว์ กินซาก และภาวะปรสิต อินทรีย์สารบางอย่างที่กินโดยเฮเทโรทรอพ เช่น น้ำตาล ให้พลังงาน ออโตทรอพและเฮเทโรทรอพมีทุกขนาด ตั้งแต่ขนาดเล็กจนมองด้วยตาเปล่าไม่เห็นไปจนถึงหนักหลายตัน จากสาหร่ายสีเขียวแกมน้ำเงินไปจนถึงต้นไม้ยักษ์ และจากไวรัสไปจนถึงวาฬสีน้ำเงิน
ชาลส์ เอลตันบุกเบิกแนวคิดของสายใยอาหาร ห่วงโซ่อาหาร และขนาดอาหารในหนังสือคลาสสิก "นิเวศวิทยาสัตว์" ใน ค.ศ. 1927 คำว่า "วัฏจักรอาหาร" ของเอลตันถูกแทนที่ด้วยคำว่า "สายใยอาหาร" ในหนังสือนิเวศวิทยาสมัยหลัง เอลตันแบ่งสปีชีส์ออกเป็นหมู่ทำหน้าที่ ซึ่งเป็นพื้นฐานสำหรับงานคลาสสิกและรากฐานสำคัญของเรย์มอนด์ ลินเดมัน ใน ค.ศ. 1942 ว่าด้วยไดนามิกส์ระดับการกิน ลินเดมันเน้นบทบาทสำคัญของสิ่งมีชีวิตผู้ย่อยสลายในระบบการจำแนกระดับการกิน ความคิดของสายใยอาหารนั้นมีหลักฐานทางประวัติศาสตร์ในงานเขียนของชาร์ลส์ ดาร์วิน และระบบคำศัพท์ของเขา ตลอดจนในการอ้างถึงพฤติกรรมการย่อยสลายของไส้เดือนดิน เขาพูดเกี่ยวกับ "การเคลื่อนไหวอย่างดำเนินไปของอนุภาคโลก" แม้ก่อนหน้านั้น ใน ค.ศ. 1768 จอห์น บรุคเนอร์ อธิบายธรรมชาติว่าเป็น "สายในชีวิตสืบเนื่องกันหนึ่งเดียว"
สายใยอาหารเป็นตัวแทนระบบนิเวศจริงที่จำกัด เพราะจำเป็นต้องจัดรวบรวมสปีชีส์ทั้งหลายเข้าเป็นสปีชีส์ตามลำดับการกิน ซึ่งเป็นหมู่ทำหน้าที่ของสปีชีส์ซึ่งมีผู้ล่าและเหยื่ออย่างเดียวกันในสายใยอาหาร นักนิเวศวิทยาใช้การทำให้เข้าใจง่ายนี้ในแบบจำลองเชิงปริมาณ หรือเชิงคณิตศาสตร์ ของไดมานิกส์ระดับการกิน ด้วยการใช้แบบจำลองเหล่านี้ นักนิเวศวิทยาสามารถวัดและทดสอบรูปแบบทั่วไปในโครงสร้างของเครือข่ายสายใยอาหารแท้จริงได้ นักนิเวศวิทยาได้ระบุคุณสมบัติไม่สุ่มในโครงสร้างภูมิลักษณ์ของสายใยอาหาร ตัวอย่างที่ตีพิมพ์ซึ่งใช้ในการวิเคราะห์อภิมานมีคุณภาพกับการละเลยหลากหลาย อย่างไรก็ดี จำนวนการศึกษาเชิงประจักษ์เกี่ยวกับสายใยชุมชนนั้นกำลังปรากฏขึ้น และการกระทำทางคณิตศาสตร์ต่อสายใยอาหารโดยใช้ทฤษฎีเครือข่ายมีรูปแบบพิสูจน์ได้ร่วมกันทั้งหมด ตัวอย่างเช่น กฎสเกลลิง ทำนายความสัมพันธ์ระหว่างทอพอโลยีของความเชื่อมโยงผู้ล่า-เหยื่อในสายใยอาหารและความอุดมของสปีชีส์
คิดเล่นเห็นต่างกับคำผกา
คิดเล่นเห็นต่างกับคำผกา เป็นรายการโทรทัศน์ออกอากาศทางวอยซ์ ทีวี เดิมออกอากาศเฉพาะวันอาทิตย์ ปัจจุบันออกอากาศทุกวันเสาร์และวันอาทิตย์ เวลา 21.30-22.00 น. โดยมีพิธีกรคือ คำ ผกา และ อรรถ บุนนาค เนื้อหาเป็นการหยิบยกปัญหาในสังคมมาวิเคราะห์เชิงลึก ทั้งในแง่มุมเชิงประวัติศาสตร์ สังคม วัฒนธรรม และมีการวิเคราะห์เชิงเปรียบเทียบระหว่างวัฒนธรรมไทยและต่างประเทศ ภายใต้แนวคิด "คิดเล่น-เห็นต่าง" ในช่วงท้ายของรายการจะมีการแนะนำหนังสือที่มีเนื้อหาเกี่ยวข้างกับประเด็นประจำสัปดาห์นั้น
เนื่องจากทางรายการมีการหยิบยกประเด็นในสังคมที่ยังเป็นข้อถกเถียงกันอยู่มาก จึงมีบ่อยครั้งที่มีการหยิบยกเนื้อหาในรายการนี้ไปถกเถียงกันในสือกระแสหลักและสือออนไลน์อยู่บ่อยครั้ง ดังเช่นกรณีประเด็นของ จ้ะ คันหู และกรณีความไม่เหมาะในคำสอนของแม่ชีทศพรที่เปรียบเทียบอวัยวะเพศหญิงกับประตูเมืองและคำสอนแก้เคล็ดโดยแนะนำให้ลูกศิษย์ร่วมเพศกัน มีครั้งหนึ่งที่มีการวิพากย์วิจารณ์ เกี่ยวกับพระพุทธศาสนา ทำให้ คำผกา ต้องออกมาขอโทษและงดออกอากาศถึง 5 สัปดาห์
บรรจุภัณฑ์ชนิดอ่อนขนาดใหญ่
บรรจุภัณฑ์ชนิดอ่อนขนาดใหญ่ หรือ บิ๊กแบ็ก หรือ บัลก์แบ็ก () เป็นบรรจุภัณฑ์มาตรฐานขนาดใหญ่สำหรับเก็บและขนส่งผลิตภัณฑ์แห้งที่ไหลได้ ตัวอย่างเช่น ทราย ปุ๋ย และพลาสติกเม็ดเล็ก ๆ
บิ๊กแบ็กพบทำจากพอลีเอทีลีนหรือพอลีโพรพีลีนสานหนามากที่สุด มีทั้งแบบเคลือบผิวและไม่เคลือบผิว มักมีขนาดเส้นผ่านศูนย์กลางประมาณ 110 เซนติเมตร และมีความสูงหลายขนาดตั้งแต่ 100 ถึง 200 เซนติเมตร ปกติรับน้ำหนักได้ประมาณ 1,000 กิโลกรัม แต่บรรจุภัณฑ์ที่ใหญ่กว่าสามารถเก็บได้มากกว่านั้น บิ๊กแบ็กเฉลี่ยที่ทำขึ้นเพื่อขนส่งของหนักหนึ่งตันมีน้ำหนักระหว่าง 5-7 ปอนด์
บรรจุภัณฑ์ชนิดอ่อนขนาดใหญ่นิยามว่าเป็น intermediate bulk container ที่มีตัวทำมาจากเส้นใยยืดหยุ่น มีคุณสมบัติ ไม่สามารถถือได้ด้วยมือเมื่อบรรจุแล้ว, ตั้งใจใช้กับการขนส่งวัตถุแข็งในรูปผง เกล็ดหรือเม็ดเล็ก ๆ, ไม่ต้องการการบรรจุเพิ่มเติม, ออกแบบมาเพื่อให้ยกขึ้นโดยจับส่วนบนสุดโดยอุปกรณ์อย่าง lift loop หรือ strap
กริสเตียน ดากีโอ
กริสเตียน ดากีโอ (; 4 เมษายน ค.ศ. 1969 – 2 พฤศจิกายน ค.ศ. 2018) เกิดที่เมืองการ์ปี เป็นทั้งนักมวยไทยและนักมวยสากลชาวอิตาลี
กริสเตียน ดากีโอ เริ่มฝึกมวยไทยตั้งแต่อายุ 20 ปี และได้กลายมาเป็นนักมวยไทยระดับอาชีพในปี ค.ศ. 1993 ต่อมา ในปี ค.ศ. 2000 เขาได้รับรางวัลแชมป์ยุโรปของมวยไทยโลก และรวมถึงปีถัดมา เขาเป็นที่ยอมรับในการต่อสู้จากการชนะที่เวทีมวยลุมพินีในกรุงเทพ นับเป็นชาวอิตาลีคนแรกที่ประสบความสำเร็จในเวทีนี้
ตั้งแต่ ค.ศ. 1996 เขาได้พำนักอยู่ที่ประเทศไทยเป็นการถาวรเพื่อสร้างผลงาน จากนั้นในปี ค.ศ. 2006 ก็ได้ทำการเปิดค่ายฝึกสอนมวยไทย ปีถัดมา เขาชนะรายการชิงแชมป์ของประเทศไทย และปี ค.ศ. 2010 ได้รับเข็มขัดผู้ชนะใน WMA กับอีกครั้งใน ค.ศ. 2011 ด้วยผลงานสามเหรียญทองแดงสำหรับทีมชาติอิตาลีในการชิงแชมป์ยุโรปสองรายการ (ที่ นครปาฟอส ประเทศไซปรัส กับ กรุงมอสโก ใน ประเทศรัสเซีย) รวมถึงรายการชิงแชมป์โลกที่แข่งขันในกาโอรเล
สถิติการแข่งขันระดับอาชีพของเขาคือ ชนะ 131 ครั้ง ใน 170 รายการ
คริสเตียนชกมวยสากลครั้งแรกเมื่อวันที่ 29 กรกฎาคม ค.ศ. 2010 ที่เมืองพัทยา จังหวัดชลบุรี โดยชนะน็อกในยกที่ 2 โดยที่คู่ต่อสู้นั้นยังไม่มีข้อมูลปรากฏแน่ชัด
คริสเตียนได้ขึ้นชิงแชมป์สมาคมมวยแห่งทวีปเอเชีย (พีเอบีเอ) ที่ว่างลง ในรุ่นไลท์เฮฟวีเวท โดยชนะน็อกยกแรก มุฮัมมัด อิมาม นักมวยชาวอินโดนีเซีย เมื่อวันที่ 2 กรกฎาคม ค.ศ. 2015 ที่หน้าศาลากลางจังหวัดนครราชสีมา ร่วมรายการเดียวกับ น็อคเอาท์ ซีพีเฟรชมาร์ท ป้องกันแชมปโลกเฉพาะกาลสมาคมมวยโลก กับ อเล็กซิส ดิแอซ นักมวยชาวเวเนซุเอลา
หนอนมอร์ริส
หนอนมอร์ริส () หรือ หนอนอินเทอร์เน็ต 2 พฤศจิกายน ค.ศ. 1988 เป็นหนอนคอมพิวเตอร์ตัวแรก ๆ ที่แพร่กระจายผ่านอินเทอร์เน็ต หนอนมอร์ริสถูกพิจารณาว่าเป็นหนอนตัวแรก และแน่นอนว่าเป็นตัวแรกที่ได้รับความสนใจอย่างสำคัญจากสื่อกระแสหลัก นอกจากนี้ ยังเป็นผลให้เกิดการพิสูจน์ว่ากระทำผิดครั้งแรกในสหรัฐอเมริกาภายใต้รัฐบัญญัติการฉ้อโกงและใช้คอมพิวเตอร์ในทางที่ผิด ค.ศ. 1986 โค้ดถูกเขียนขึ้นโดยนักศึกษามหาวิทยาลัยคอร์เนลล์ โรเบิร์ต แทบแพน มอร์ริส และเริ่มปล่อยเมื่อวันที่ 2 พฤศจิกายน ค.ศ. 1988 จากสถาบันเทคโนโลยีแมสซาชูเซตส์ (MIT)
เจตนาของผู้สร้างมิได้ต้องการเขียนขึ้นเพื่อก่อความเสียหาย แต่เพื่อวัดขนาดของอินเทอร์เน็ต ยิ่งไปกว่านั้น หนอนมอร์ริสทำงานโดยอาศัยช่องจุดอ่อนที่ทราบกันใน Unix sendmail, finger และ rsh/rexec เช่นเดียวกับรหัสผ่านที่อ่อนแอ
สำนักงานตรวจสอบบัญชีกลางสหรัฐอเมริกาประเมินมูลค่าความเสียหายไว้ระหว่าง 10-100 ล้านดอลลาร์สหรัฐ
มอร์ริสถูกพิจารณาคดีและตัดสินว่าละเมิดประมวลกฎหมายสหรัฐอเมริกาหมวด 18 มาตรา 1030 รัฐบัญญัติการฉ้อโกงและใช้คอมพิวเตอร์ในทางที่ผิด ในคดีระหว่างพนักงานอัยการ กับมอร์ริส หลังอุทธรณ์ เขาถูกตัดสินโทษคุมประพฤติสามปี บำเพ็ญประโยชน์ต่อสาธารณะ 400 ชั่วโมง และปรับ 10,000 ดอลลาร์สหรัฐ
เมฟิสโตเฟเลส โยมะ
เมฟิสโตเฟเลส โยมะเป็นตัวละครจากเรื่องเซนต์เซย์ย่า ภาค The Lost Canvas จ้าวนรกฮาเดส เป็น 1 ใน 108 ดาวมาร และเป็นพ่อของเพกาซัส เท็มมะ ซึ่งเป็นตัวเอกในภาคนี้ โดยนำชื่อมาจาก เมฟิสโตเฟเลส ที่เป็นปีศาจในตำนานเยอรมัน
เมฟิสโตเฟเลส โยมะคยเป็นซามูไรจากญี่ปุ่นมาก่อน แต่เนื่องจากหนีสงครามจากรัฐบาลของโตกุกาว่า โยมะจึงนั่งแล่นเรือออกไปยังนอกประเทศ แต่ในคืนนึงนั้น เขาได้เห็นดาวตกผ่านฟ้าไป จึงตัดสินใจเดินทางตามไปยังดาวตกนั้น ซึ่งเป็นดาวตกผ่านกลุ่มดาวเพกาซัส ในที่สุดก็มาถึงดินแดนยุโรป เขาได้แต่งงานกับผู้หญิงนาม พาร์ติต้า หรือมารดาของเท็นมะ จนกระทั่งกำเนิดเท็นมะขึ้นมา ซึ่งตอนนั้นครอบครัวของเขาได้รู้จักกับแพนโดร่า ที่ยังเยาว์และไร้เดียงสาไม่มีความชั่วร้าย แต่อยู่มาวันนึง ดาวมารทั้ง 108 ได้ถูกเรียกตัวไป ซึ่งโยมะ เป็นหนึ่งในนั้น โยมะหายไปจากบ้านตลอดกาล ต่อมาโยมะได้ขโมยวิญญาณของฮาเดส ซึ่งกำเนิดมาจากมารดาของแพนโดร่า ซึ่งทำให้ทุกคนในครอบครัวของแพนโดร่าตายหมด เหลือเพียงแพนโดร่าไว้ วิญญาณของฮาเดสได้ถูกนำมาใส่กับอาโรนในภายหลัง โยมะนั้นได้เป่าหูอัสปรอสที่แซงทัวรี่ว่าเดฟเทรอสต้องการมาแทนที่ตน ซึ่งทำให้อัสปรอสเริ่มมีจิตมารเข้าแทรก หลังจากทั้งคู่สู้กันเสร็จได้ไม่นานหลังจากไม่กี่ปีที่ผ่านมา อัสปรอสได้บุกโจมตีฮาเดส แต่โยมะเข้ามาช่วยฮาเดสไว้ทัน แล้วบอกว่าจุดประสงค์ที่เป่าหูอัสปรอส เพื่ออยากดูคู่แฝดเต้นแท็ป (ฆ่ากันเอง) เท่านั้น จากนั้นก็จัดการทำให้อัสปรอสสลายไป แล้วออกไปเจอเท็นมะที่โตขึ้น และมาถึงวิหารเมอร์คิวรี่ โยมะเล่าเรื่องในอดีตและเกี่ยวกับตัวเขาให้ฟัง แล้วสู้กับเท็นมะสักพัก ก่อนที่จะถอยกลับไป โยมะนั้นมีความสามารถควบคุมเวลาและห้วงมิติได้ ต่อมาโยมะได้ปรากฏต่อหน้าพวกเท็นมะอีกครั้งและเรียกพาร์ติต้า หรือแม่ของเท็นมะให้ต่อสู้กันเอง ในช่วงเวลาที่เท็นมะได้กลับมาพร้อมกับชุดก๊อดคลอธแล้ว โยมะที่สามารถมองเห็นอนาคตนั้น หมายจะเล่นงานชิออน เพราะชิออนในอนาคตเป็นเคียวโก โดยในยุคนั้นเป็นยุคที่เหล่าเซนต์ต่อสู้กับเหล่าพระเจ้า แต่ชิออนถูกช่วยโดยอัสพรอส ทั้งสองต่อสู้กัน จนกระทั่งตัวจริงของโยมะได้ถูกเปิดเผยว่าเป็นเทพกาลเวลา 'ไครอส' น้องชายของโครนอส ที่ถูกโครนอสสาปให้อยู่ในร่างมนุษย์ จึงไม่ใช่ทั้งเทพกับมนุษย์ ต่อมาก็ถูกอัสปรอสใช้ลูกประคำของอัศมิฐาผนึกดวงวิญญาณ แต่ 6 ปีหลังจากนั้นก็ถูกปลดผนึก
ซึ่งช่วงที่หลังจากจบสงครามศักดิ์สิทธิ์ในช่วงของเซจกับฮาคุเรย์ไปไม่กี่ปี เพราะรู้ว่าคลอธอาริเอสอยู่ที่หมู่บ้านลับแล แต่พอหาเจอหวังทำลายแต่ทำลายไม่ได้ จึงทำให้ทั้งหมู่บ้านเวลาถูกหยุดคนที่อยู่ที่นั่นไม่สามารถเคลื่อนที่ได้เพราะเวลาถูกหยุด แต่มีเพียงไม่กี่คนที่รอด แต่ร่างกายหยุดการเจริญเติบโตไปหลายร้อยปี ในช่วง 5 ปีก่อนเริ่มสงครามิออนมาเอาคลอธเพื่อเป็นโกลด์เซนต์ โยมะก็ใช้กับดักน้นกับชิออนแต่ก็ล้มเหลวจนร่างงเทพของตนก็บาดเจ็บจนแค้น 15 ปีหลังจากจบสงคราม โยมะหรือไครอสตื่นขึ้นมา เพื่อเปลี่ยนอนาคตโดยหวังทำลายแซงทัวรี่ แล้วสู้กับิออนอย่างดุเดือดจนแพ้ แต่ไครอสก็ไม่ตาย แต่พอเทมมะกับซาช่าที่เป็นดวงวิญญาณใช้โล่อาเธน่าให้ไครอสส่อง ไครอสก็เสียชีวิตกับความชั่วร้ายสลายไป เพราะโล่นั้นจะสลายความชั่วร้ายทั้งหมดเพียงแค่ใช้ส่องเหมือนกระจก
วิชาต่อสู้ของโยมะเน้นไปในด้านการทำให้ศัตรูต่อสู้ไม่ได้หรือกักขังไว้โดยไม่สร้างความเสียหาย โดยการควบคุมมิติและกระแสกาลเวลา
มาร์เวลลัส รูม เป็นท่าที่ใช้ส่งศัตรูให้เข้าไปอยู่ในมิติตัดขาดที่ไร้เวลาและสสาร คล้ายกับ อนาเธอร์ ไดเมนชั่น ของเซนต์เจมินี่
ไบโอ รีไวด์ เป็นท่าที่ทำให้เวลาในร่างกายย้อนกลับไปสู่สภาพก่อนที่จะเป็นทารกในครรภ์ แต่ไม่สามารถใช้กับคนตายที่เวลาหยุดนิ่งไปแล้วได้
เรียล มาร์เวลลัส เป็นท่าที่ใช้ตอนอยู่ในร่างเทพเจ้า สามารถฉีกมิติและผู้ที่อยู่ในมิตินั้นให้เป็นชิ้นๆ ได้
ซอฟต์เทนนิส
กีฬาซอฟท์เทนนิส เป็นกีฬาที่พัฒนามาจากกีฬาเทนนิสซึงซอฟท์เทนนิสต่างจากกีฬาเทนนิสคือลูกที่ใช้ตีจะมีลักษณะที่นุ่มพิเศษจะเล่นกันมากในทวีปเอเชียโดยเฉพาะประเทศญี่ปุ่น,ไต้หวัน,เกาหลี,ไทยและฟิลิปปินส์
ในช่วงปลายศตวรรษที่ 19 กีฬาเทนนิสถูกนำไปเล่นที่ญี่ปุ่นและได้มีการปรับเปลียนวิธีการเล่นเพื่อให้เขากับรสนิยมของชาวญี่ปุ่น ไม้ และ ลูก ก็ได้ถูกปรับเปลียนจนกลายเป็นเกมที่รูกจักกันชื่อซอฟท์เทนนิส
ในปัจจุบัน จัดให้มีการแข่งขัน ทั้งสิ้น 7 ประเภท ได้แก่
สนามเป็นพื้นแข็ง ขนาด 10.97x23.77 เมตร กว้างยาวเท่ากับสนามเทนนิส และสามารถใช้สนามเดียวกับสนามเทนนิสได้ ในประเภทเดี่ยว สนามจะถูกแบ่งออกเป็น 4 ส่วน มีเขตเสิร์ฟมีสี่เหลี่ยมผืนผ้าขนาดเล็กอยู่ภายในยาว 12.80 เมตร และกว้าง 8.23 เมตร มีตาข่ายคั่นกลางขึงตึง และเส้นแบ่งครึ่งด้านกว้างของสี่เหลี่ยมรูปใหญ่ พื้นของคอร์ตจะเป็นดินหรืออย่างอื่นก็ได้ ด้านข้างควรมีพื้นที่ว่าง ไม่ต่ำกว่า 6 เมตร และด้านหลังควรมีที่ว่างไม่ต่ำกว่า 8 เมตรผู้เล่น มีทั้งประเภทเดี่ยวและประเภทคู่ และมีทั้งชายและหญิง ใช้แร็กเกตเดียวตลอด
เริ่มด้วยการเสี่ยงเหรียญมีด้าน A และด้าน B เมื่อกรรมการขานว่า "พร้อม" ผู้เล่นจะเข้าประจำที่เมื่อกรรมการขานว่า "เริ่มได้" จึงเริ่มแข่งขันเมื่อกรรมการขานว่า "เกมส์เซต" การแข่งขันก็สิ้นสุดลง 
หมายเหตุ : จำนวนเกมที่ใช้แข่งขัน ถ้าแข่งขันไม่เกิน 7 เกม ใน 1 เซต ฝ่ายใดทำคะแนนได้ 4 เกมก่อนถือว่าเป็นผู้ชนะ ในกรณีที่ทั้ง 2 ฝ่ายได้คะแนนเท่ากัน คนละ 3 เกม เกมสุดท้ายให้เล่นเพียง 7 แต้ม โดยผลัดเปลี่ยนกันเสิร์ฟคนละ 2 แต้ม
กราฟหนาแน่น
ในคณิตศาสตร์ กราฟหนาแน่น คือกราฟซึ่งมีจำนวนเส้นเชื่อมมาก (จำนวนเส้นเชื่อมใกล้เคียงกับจำนวนเส้นเชื่อมของกราฟบริบูรณ์)
ในทางกลับกัน กราฟไม่หนาแน่น คือที่มีจำนวนเส้นเชื่อมน้อย
สำหรับกราฟไม่ระบุทิศทาง ความหนาแน่นของกราฟหาได้จาก
จำนวนเส้นเชื่อมที่มากที่สุดคือ ½ |"V"| (|"V"|−1) ดังนั้นความหนาแน่นของกราฟที่มากที่สุดคือ 1 (กราฟบริบูรณ์) และความหนาแน่นของกราฟที่น้อยที่สุดคือ 0 .
จักร
จักร (อักษรเทวนาครี: चक्र, ภาษาปัญจาบ: "chakkar", ภาษามลายู: "cakera"), เป็นอาวุธที่มีต้นกำเนิดในประเทศอินเดีย รูปร่างเป็นโลหะแบน เป็นรูปวงกลม ‌ จักรในภาษาไทยมาจากภาษาสันสกฤต หมายถึงล้อ หรือวงกลม ตามคติความเชื่อของศาสนาพราหมณ์ และเป็นอาวุธของพระนารายณ์ชนิดหนึ่ง ลักษณะเป็นรูปคดเคี้ยว 8 แฉก และมีลวดลายอยู่ในเส้นวงกลม
ในอดีต จักรใช้เป็นส่วนประกอบหนึ่งของธงชาติไทย อยู่บนผ้าสีแดง ส่วนจักรเป็นสีขาว ปัจจุบันใช้เป็นตราราชการของกองทัพบกไทย นอกจากนั้นยังใช้เป็นตราราชการของกระทรวงกลาโหมด้วย
จุดยอด
จุดยอด () อาจหมายถึง
กล้วยตานี
กล้วยตานี() เป็นกล้วยชนิดหนึ่งซึ่งมีถิ่นกำเนิดในเอเชียตะวันออกเฉียงใต้ เป็นต้นตระกูลของกล้วยที่รับประทานได้ในปัจจุบัน ร่วมกับกล้วยป่า ("M. acuminata") มีลำต้นสูงประมาณ 3.5 - 4 เมตร ผลเครือหนึ่งมีประมาณ 8 หวี หวีหนึ่งมี 10 - 14 ผล ผลป้อมขนาดใหญ่มีเหลี่ยมชัดเจน ปลายทู่ ก้านผลยาว ผลอ่อนมีทั้งสีเขียวอ่อนและเขียวเข้ม ผลสุกมีสีเหลือง เนื้อมีรสหวาน เมล็ดมีจำนวนมาก สีดำ ผนังหนา แข็ง
กล้วยตานียังมีชื่อพื้นเมืองอื่นอีกดังนี้: กล้วยป่า กล้วยพองลา กล้วยตานีใน กล้วยชะนีใน กล้วยเมล็ด กล้วยงู
ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา
ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 หรือ ศูนย์ประชุมและแสดงสินค้านานาชาติ เชียงใหม่ เป็นศูนย์ประชุมขนาดใหญ่ในจังหวัดเชียงใหม่ และเป็นศูนย์ประชุมที่มีขนาดใหญ่สุดนอกเขตกรุงเทพมหานครและปริมณฑล ตั้งอยู่บนที่ดิน 326 ไร่ ณ ตำบลช้างเผือก อำเภอเมืองเชียงใหม่ จังหวัดเชียงใหม่ อยู่บริเวณทิศใต้ของสนามกีฬาสมโภชเชียงใหม่ 700 ปี ในระยะเริ่มแรกอยู่ภายใต้การดูแลของสำนักงานปลัดกระทรวงการท่องเที่ยวและกีฬา ต่อมาได้โอนมาอยู่ภายใต้ความดูแลของสำนักงานพัฒนาพิงคนคร (องค์การมหาชน)
พื้นที่ส่วนหลักภายในศูนย์ประชุมและการแสดงสินค้านานาชาติ จังหวัดเชียงใหม่ แบ่งออกเป็น
[[หมวดหมู่:ศูนย์ประชุมและศูนย์แสดงสินค้าในประเทศไทย|ศ]]
[[หมวดหมู่:สิ่งก่อสร้างในอำเภอเมืองเชียงใหม่]]
สุภาพบุรุษจุฑาเทพ
สุภาพบุรุษจุฑาเทพ เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับชั้นของพี่น้อง เป็นนวนิยายที่กล่าวถึงพี่น้องทั้ง 5 คนของราชสกุล "จุฑาเทพ"
ในปี พ.ศ. 2555 นวนิยายชุด "สุภาพบุรุษจุฑาเทพ" นั้นสร้างเป็นละครในโอกาสครบรอบ 42 ปีของสถานีโทรทัศน์ไทยทีวีสีช่อง 3
ประพันธ์โดย ณารา ร่มแก้ว เก้าแต้ม ซ่อนกลิ่น และแพรณัฐ นิยายชุดนี้ประกอบไปด้วยหนังสือ 5 เล่ม คือ คุณชายธราธร คุณชายปวรรุจ คุณชายพุฒิภัทร คุณชายรัชชานนท์ คุณชายรณพีร์ ตีพิมพ์ครั้งแรกเมื่อพ.ศ. 2554 โดยสำนักพิมพ์พิมพ์คำ
นิยายชุด "สุภาพบุรุษจุฑาเทพ" นั้นเป็นโครงการของสำนักพิมพ์พิมพ์คำที่ต่อจากนวนิยายชุดบ้านไร่ปลายฝัน และ The Sixth Sense สื่อรักสัมผัสหัวใจ โดยใช้นักเขียนชุดเดียวกับนวนิยายชุด The Sixth Sense สื่อรักสัมผัสหัวใจ โดยพล็อตเรื่องจะเกี่ยวกับพี่น้อง 5 คนของตระกูล "จุฑาเทพ" ซึ่งอยู่ในความดูแลของผู้เป็นย่า และต้องฝ่าฟันอุปสรรคจนได้พบรักที่ตัวเองต้องการ ดังนั้นสุภาพบุรุษจุฑาเทพ จึงเป็นนิยายภาคต่อเช่นเดียวกับนิยายทั้งสองเรื่องที่กล่าวไว้ข้างต้น แต่จะแตกต่างกันที่ว่านิยายชุดสุภาพบุรุษจุฑาเทพนั้นเป็นนิยายพีเรียด แต่บ้านไร่ปลายฝัน และ The Sixth Sense สื่อรักสัมผัสหัวใจ เป็นนิยายที่อยู่ในยุคปัจจุบัน
นิยายเรื่องสุภาพบุรุษจุฑาเทพมีผู้ประพันธ์ทั้งหมด 5 คนคือ ณารา ซึ่งเขียนเรื่องของ ม.ร.ว.ธราธร พี่ชายคนโต ร่มแก้ว เขียนเรื่องของ ม.ร.ว.ปวรรุจ พี่ชายคนรอง เก้าแต้ม เขียนเรื่องของ ม.ร.ว.พุฒิภัทร ซ่อนกลิ่น เขียนเรื่องของ ม.ร.ว.รัชชานนท์ และแพรณัฐ เขียนเรื่องของ ม.ร.ว.รณพีร์ ซึ่งทั้ง 5 คนนั้นเป็นบุตรชายของ หม่อมเจ้าวิชชากร จุฑาเทพ
เนื่องจากนิยายเรื่องนี้เป็นนิยายพีเรียด ย้อนยุคซึ่งทางสำนักพิมพ์นั้นต้องการความละเอียดลออ ถูกต้อง และแม่นยำของเนื้อหา ดังนั้นเหล่านักเขียนจำต้องไปสืบหาข้อมูลจากที่ต่าง ๆ ไม่ว่าจะเป็นหอสมุดแห่งชาติ และหอจดหมายเหตุแห่งชาติ อ่านหนังสือพิมพ์ นิตยสารเก่า ๆ ในช่วงยุค พ.ศ. 2500 ต้น ๆ เพื่อหาข้อมูล ไม่ว่าจะเป็น เหตุการณ์เด่น ๆ การแต่งตัวของผู้คน สภาพสังคม บ้านเมือง ภาษาที่ใช้เขียน หรือแม้กระทั่งหานิยายที่เขียนถึงช่วง พ.ศ. 2500 มาให้เหล่านักเขียนอ่านทำความเข้าใจของผู้คนในยุคนั้นเช่นเรื่อง วนิดา, ปริศนา เป็นต้น แต่ถึงกระนั้น ก็ยังมีสิ่งที่ผิดยุคผิดสมัยอยู่หลายจุด เช่น ฟอร์ด มัสแตง ซึ่งปรากฏอยู่ในหน้าแรกของคุณชายธราธร มีการเริ่มผลิตใน พ.ศ. 2507 2 ปีเป็นอย่างน้อยหลังจากเหตุการณ์ในคุณชายธราธร
ต้นไม้วิถีสั้นสุด
ในทฤษฎีกราฟ ต้นไม้วิถีสั้นสุด เป็นต้นไม้ที่ได้จากการแก้ปัญหาวิถีสั้นสุดแบบแหล่งต้นทางเดียวบนกราฟที่กำหนดให้ โดยต้นไม้นี้จะเป็นกราฟย่อยของกราฟนั้นและระยะทางระหว่างรากกับจุดยอดใด ๆ มีค่าน้อยที่สุด
การที่แก้ปัญหาวิถีสั้นสุดแบบแหล่งต้นทางเดียวแล้วได้ต้นไม้นั้นเพราะว่าหากมีสองวิถีระหว่างรากกับโหนด "v" (มีวัฏจักร) เราสามารถเลือกใช้วิถีที่สั้นกว่า และลบเส้นเชื่อมที่มีระยะทางของวิถีที่ยาวกว่าได้โดยไม่ทำให้ระยะทางจากรากไปโหนดใดๆเพิ่มขึ้น
หากโหนดทุกๆคู่ในกราฟที่กำหนดให้มีวิถีสั้นสุดเพียงแบบเดียว จะได้ว่าต้นไม้วิถีสั้นสุดก็จะมีเพียงแบบเดียวด้วยเช่นกัน
ในกราฟที่ไม่มีน้ำหนักติดลบ ขั้นตอนวิธีของไดค์สตรา สามารถคำนวณหาต้นไม้วิถีสั้นสุดได้ สำหรับกราฟที่มีน้ำหนักติดลบ สามารถใช้ ขั้นตอนวิธีของเบลแมน-ฟอร์ด แทนได้
ดี
พันธุ์กล้วย
กล้วยและกล้ายที่รับประทานได้ในปัจจุบันส่วนมากมีโครโมโซมมากกว่า 2 ชุด (polyploid) และเป็นลูกผสมระหว่าง "Musa acuminata" และ "Musa balbisiana" ซึ่งส่วนมากจะไม่มีเมล็ด (parthenocarpic) และเป็นหมัน สืบพันธุ์โดยไม่อาศัยเซลล์สืบพันธุ์ กล้วยเหล่านี้ถูกจัดกลุ่มโดยใช้ระบบจีโนมเป็นหลักซึ่งคิดค้นโดย เออเนส์ต ชีสแมน (Ernest Cheesman), นอร์แมน ซิมมอนด์ (Norman Simmonds), และ เคน เชปเฟิด (Ken Shepherd)
จีโนม 'A' เป็นลักษณะทางพันธุกรรมของ "Musa acuminata" ขณะที่ 'B' เป็นลักษณะทางพันธุกรรมของ "Musa balbisiana" การซ้ำของจีโนมหมายถึงการมีโครโมโซมมากกว่า 2 ชุด และการมีทั้ง A และ B หมายถึงเป็นลูกผสม
กล้วยในกลุ่มนี้มีโครโมโซม 2 ชุด มีขนาดเล็ก รสหวาน กลิ่นหอม รับประทานสด ได้แก่ กล้วยไข่ กล้วยเล็บมือนาง กล้วยหอมจันทร์ กล้วยไข่ทองร่วง กล้วยไข่จีน กล้วยน้ำนม กล้วยไล กล้วยสา กล้วยหอม กล้วยหอมจำปา กล้วยทองกาบดำ
กล้วยกลุ่มนี้มีจำนวนโครโมโซม 3 ชุด ผลจึงมีขนาดใหญ่กว่ากลุ่มแรก รูปร่างผลเรียวยาว มีเนื้อนุ่ม รสหวาน กลิ่นหอม รับประทานสด ได้แก่ กล้วยหอมทอง กล้วยนาก กล้วยครั่ง กล้วยหอมเขียว กล้วยกุ้งเขียว กล้วยหอมแม้ว กล้วยไข่พระตะบอง กล้วยคลองจัง
กล้วยกลุ่มนี้เมื่อผลสุกมีรสชาติดีกว่ากล้วยกลุ่ม ABB ได้แก่ กล้วยน้ำ กล้วยน้ำฝาด กล้วยนมสวรรค์ กล้วยนิ้วมือนาง กล้วยไข่โบราณ กล้วยทองเดช กล้วยศรีนวล กล้วยขม กล้วยนมสาว แต่มีกล้วยกลุ่ม AAB บางชนิดที่มีความคล้ายกับ ABB กล่าวคือ เนื้อจะค่อนข้างแข็ง มีแป้งมาก เมื่อสุกเนื้อไม่นุ่ม ทั้งนี้อาจได้รับเชื้อพันธุกรรมของกล้วยป่าที่ต่างชนิดย่อยกัน จึงทำให้ลักษณะต่างกัน กล้วยในกลุ่มนี้เรียกว่า กลุ่มย่อยกล้าย หรือกล้ายแท้ ซึ่งจะต้องทำให้สุกโดยการต้ม ปิ้ง เผา เช่นเดียวกับกลุ่ม ABB ได้แก่ กล้าย กล้วยงาช้าง กล้วยนิ้วจระเข้ กล้วยหิน กล้วยพม่าแหกคุก
กล้วยกลุ่มนี้มีจำนวนโครโมโซมเพิ่มขึ้นเป็น 4 เท่า ผลจึงมีขนาดใหญ่กล้วยกลุ่มนี้มีแป้งมาก ขนาดผลใหญ่ ไม่นิยมรับประทานสด เพราะเมื่อสุกรสไม่หวานมาก บางครั้งมีรสฝาด เมื่อนำมาต้ม ปิ้ง ย่าง และเชื่อม จะทำให้รสชาติดีขึ้น ได้แก่ กล้วยหักมุกเขียว กล้วยหักมุกนวล กล้วยเปลือกหนา กล้วยส้ม กล้วยนางพญา กล้วยนมหมี กล้วยน้ำว้า
กล้วยในกลุ่มนี้มีแป้งมาก และมีอยู่พันธุ์เดียวคือ กล้วยเทพรส หรือกล้วยทิพรส ผลมีขนาดใหญ่มาก บางครั้งมีดอกเพศผู้หรือปลี หากไม่มีดอกเพศผู้ จะไม่เห็นปลี และมีผลขนาดใหญ่ ถ้ามีดอกเพศผู้ ผลจะมีขนาดเล็กกว่า มีหลายหวีและหลายผล การมีปลีและไม่มีปลีนี้เกิดจากการกลายพันธุ์แบบกลับไปกลับมาได้ ดังนั้นจะเห็นว่าในกอเดียวกันอาจมีทั้งกล้วยเทพรสมีปลี และไม่มีปลี หรือบางครั้งมี 2 - 3 ปลี ในสมัยโบราณเรียกกล้วยเทพรสที่มีปลีว่า "กล้วยทิพรส" กล้วยเทพรสที่สุกงอมจะหวาน เมื่อนำไปต้มมีรสฝาด
กล้วยตานีที่มีโครโมโซม 2 ชุด รับประทานผลอ่อนได้ โดยนำมาใส่แกงเผ็ด ทำส้มตำ ไม่นิยมรับประทานผลแก่ เพราะมีเมล็ดมาก ส่วนใหญ่รับประทานปลีและหยวก
กล้วยในกลุ่มนี้เกิดจากกล้วยตานีมีโครโมโซม 3 ชุด เนื้อไม่ค่อยนุ่ม ประกอบด้วยแป้งมาก เมื่อสุกก็ยังมีแป้งมาก ไม่ค่อยหวาน ขนาดผลใหญ่ เมื่อนำมาทำให้สุกด้วยความร้อน จะทำให้รสชาติดีขึ้น เนื้อเหนียวนุ่ม เช่น กล้วยเล็บช้างกุด
คุณชายธราธร
สุภาพบุรุษจุฑาเทพ ตอน คุณชายธราธร เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับชั้นของพี่น้อง เป็นนวนิยายที่กล่าวถึงพี่น้องทั้ง 5 คนของราชสกุล "จุฑาเทพ"
ประพันธ์โดย ณารา ร่มแก้ว เก้าแต้ม ซ่อนกลิ่น และแพรณัฐ นิยายชุดนี้ประกอบไปด้วยหนังสือ 5 เล่ม คือ คุณชายปวรรุจ คุณชายพุฒิภัทร คุณชายรัชชานนท์ คุณชายรณพีร์ ตีพิมพ์ครั้งแรกเมื่อพ.ศ. 2554 โดยสำนักพิมพ์พิมพ์คำ
ฟาบิโอ ปินก้า
ฟาบิโอ ปินก้า (; 14 มิถุนายน ค.ศ. 1984 — ) เป็นนักมวยไทยชาวฝรั่งเศสเชื้อสายอิตาเลียน เขาเป็นแชมป์โลกรายการมวยไทยสภามวยโลก ชื่อเสียงของเขามาจากเทคนิคและความแม่นยำในการต่อสู้ และเป็นแชมป์คนแรกของการแข่งขัน ไทยไฟท์ ในปี ค.ศ. 2011 เขาสามารถเข้าสู่รอบรองชนะเลิศของไทยไฟท์ได้อีกครั้ง โดยเป็นฝ่ายชนะคะแนนนักมวยจากฮอลแลนด์ชื่อ โมซาฟ อัมรานี่ ที่ศูนย์การค้าอิมพีเรียลเวิลด์ สำโรง จังหวัดสมุทรปราการ ซึ่งในรอบชิงชนะเลิศ เขาได้พบกับ เข้ม ศิษย์สองพี่น้อง ที่ลานพระบรมรูปทรงม้า และฟาบิโอเป็นฝ่ายแพ้คะแนน
ทั้งนี้ ฟาบิโอ ปินก้า ได้พบกับคู่ชก แสนชัย ซินบีมวยไทย ในวันที่ 21 มกราคม พ.ศ. 2555 ซึ่งเป็นการแข่งขันรายการใหญ่ที่ประเทศอิตาลี ภายหลังจากที่ ฟาบิโอ ปินก้า เคยเป็นฝ่ายแพ้มาแล้วครั้งหนึ่ง ซึ่งผลการชกล้างตากับแสนชัยในรายการ YOKKAO EXTREM 2011 เมื่อวันที่ 21 มกราคม ณ ดิเอ็สซาโก เมืองมิลาน ที่ประเทศอิตาลี ปินก้าสามารถแก้มือเอาชนะคะแนนได้ในที่สุด และในวันที่ 9 มิถุนายน พ.ศ. 2555 เขาได้พบกับคู่ชก บิ๊กเบน ช.พระราม 6 ในรายการแข่งขันนัดพิเศษ "ศึกชิงแชมป์โลกมวยไทยสภาโลก" ซึ่งจัดขึ้นที่ อิมแพค อารีน่า เมืองทองธานี โดยฟาบิโอเป็นฝ่ายชนะคะแนน
ฟาบิโอ ปินก้า เกิดวันที่ 14 มิถุนายน ค.ศ. 1984 โดยปินก้าอาศัยอยู่ในลียง ประเทศฝรั่งเศส และฝึกฝนที่ ยิมบ็อกซิ่ง แซ็ง-ฟอง ในลียง ผู้ฝึกสอนของเขาคือ นัสซี เคเซม
ฟาบิโอเริ่มฝึกมวยไทยเมื่อมีอายุได้ 15 ปี เขาได้ค้นพบมวยไทยเนื่องด้วยการดูเทปวิดีโอที่มาจากประเทศไทย นักมวยในฝันของเขาคือ ราม่อน แด็กเกอร์, ดานี บิลล์ สายใหม่ และ ฟาริด วิลยูม โดยการเรียนรู้จากสโมสรที่อยู่ใกล้บ้าน ซึ่งเขาได้พบกับ ยิมบ็อกซิ่งเซ-ฟันส์ ก่อนที่จะเป็นนักมวยฝีมือดีในเวลาต่อมา
การฝึกฝนครั้งแรก เขารู้สึกมีความสุขและมีแรงจูงใจที่จะฝึกฝนต่อ ภายหลังจากการต่อสู้ครั้งแรกของเขา ได้มีการพบว่ายังมีส่วนที่ต้องปรับปรุงอีกมาก จากเวลาที่มีอยู่ เขาได้ซื่อสัตย์ต่อตนเอง 100% เขาไม่เคยเปลี่ยนค่ายนับตั้งแต่เริ่มฝึกมวยไทย เนื่องจากเขาคิดว่าค่ายแห่งนี้เหมาะสำหรับการเป็นนักมวยไทยที่ดีในแซ็ง-ฟอง เพื่อที่จะพัฒนาฝีมือตามลำดับและสำหรับการมีโค้ชที่ดี รวมถึงการเตรียมการสำหรับการต่อสู้
ฟาบิโอ ปินก้า รับทำงานเป็นนักการศึกษา/ผู้ให้บริการในเมืองของเขาเองจากการจัดตาราง ซึ่งช่วยให้เขาได้มุ่งเน้นไปยังอาชีพด้านกีฬาของเขา
ฟาบิโอ ปินก้า เข้าแข่งขันในรายการมวยไทยและคิกบ็อกซิ่ง แต่เขาชอบมวยไทยมากกว่าเนื่องจากเขาหลงใหลในกีฬาและวัฒนธรรมไทย ซึ่งเขาชอบการใช้ศอกและเข่าของเขา
ใน ค.ศ. 2004 เขาเป็นแชมป์มวยไทยของฝรั่งเศสในคลาส B และได้รับเหรียญทองแดงในรายการเวิลด์มวยไทยแชมเปี้ยนชิป ค.ศ. 2005 เขาได้เข้าสู่รอบชิงชนะเลิศของรายการมวยไทยชิงแชมป์ฝรั่งเศส คลาส A ค.ศ. 2006 เขากลายเป็นแชมป์รายการ WPKC ยูโรเปี้ยนคิกบ็อกซิ่ง ค.ศ. 2008 เขาเป็นผู้ชนะรายการไฟท์ติ้งเดย์ 8 ไทยบ็อกซิ่ง 4 เม็นทัวร์นาเมนท์ในประเทศอิตาลี และกลายมาเป็นแชมป์ WBC อินเตอร์คอนติเนนทอล มวยไทยรุ่นไลท์เวท ค.ศ. 2009 เขาได้เป็นแชมป์ WBC มวยไทยโลก และใน ค.ศ. 2010 เขาชนะรายการ ไทยไฟท์ทัวร์นาเมนท์ ในรุ่นน้ำหนักไม่เกิน 67 กก.
ปินก้ายังมีประสบการณ์ที่ไม่อาจลืมเลือนในวัยหนุ่มของเขาเมื่อได้ชิงชัยกับ อรรถชัย แฟร์เท็กซ์, โบวี่ ส.อุดมสร, สุดสาคร ส.กลิ่นมี และนักมวยไทยระดับตำนานอย่าง แสนชัย ส.คิงสตาร์
ใบตราส่งสินค้า
ใบตราส่งสินค้า () เป็นเอกสารซึ่งผู้ขนส่ง (carrier) ออกให้แก่ผู้ส่งสินค้า (consignor) เพื่อเป็นหลักฐานการรับขนของ (carriage of goods) ให้ตามข้อตกลง
สาระสำคัญที่จำเป็นในใบตราส่งสินค้า
คุณชายปวรรุจ
สุภาพบุรุษจุฑาเทพ ตอน คุณชายปวรรุจ เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับชั้นของพี่น้อง เป็นนวนิยายที่กล่าวถึงพี่น้องทั้ง 5 คนของราชสกุล "จุฑาเทพ"
ประพันธ์โดย ณารา ร่มแก้ว เก้าแต้ม ซ่อนกลิ่น และแพรณัฐ นิยายชุดนี้ประกอบไปด้วยหนังสือ 5 เล่ม คือ คุณชายธราธร คุณชายพุฒิภัทร คุณชายรัชชานนท์ คุณชายรณพีร์ ตีพิมพ์ครั้งแรกเมื่อพ.ศ. 2554 โดยสำนักพิมพ์พิมพ์คำ
อาโทส
อาโทส () ชื่อเดิม อาโทส ออริจิน () เป็นบริษัทเทคโนโลยีสารสนเทศนานาชาติ ซึ่งตั้งใน 42 ประเทศทั่วโลก โดยมีพนักงานกว่า 78,500 คน บริษัทให้บริการด้านไอทีใหญ่ที่สุดในยุโรป เป็นบริษัทจดทะเบียนในตลาดหลักทรัพย์ยูโรเน็กซ์ ปารีส และเป็นสมาชิกของดัชนีตลาดหลักทรัพย์ CAC Mid 60
ใน ค.ศ. 2013 อาโทสได้รับการกล่าวถึงในเรื่องของการจัดการที่ดีของความขัดแย้งในสหราชอาณาจักร
อาโทส เป็นบริษัทให้บริการด้านไอที เช่น การให้คำปรึกษา, บูรณาการระบบและการดำเนินงานการจัดการ ตลอดจนบริการเช่น บริการธุรกรรมการชำระเงินแบบไฮเทค อาโทสมีพนักงาน 78,000 คนและมีฐานลูกค้าของบริษัทระหว่างประเทศทุกภาคส่วนของตลาดแบบดั้งเดิม
รายได้ประจำปีของบริษัทคือ 5.1 พันล้านยูโร และได้รับการอ้างถึงในตลาดซื้อขายปารีสยูโรลิสท์ในชื่อ อาโทสเวิลด์กริด, อาโทสเวิลด์ไลน์ และอาโทสคอลซัลติ้ง
อาโทสเป็นผู้ประสานงานด้านไอทีอย่างเป็นทางการในการแข่งขันกีฬาโอลิมปิก ตั้งแต่ ค.ศ. 2002 จนถึง ค.ศ. 2016
สตรอง ฮาร์ท
สตรอง ฮาร์ท (Strong Heart) หรือ สตรอง ฮาร์ท~From Mai Kuraki Premium Live One for All , All for one~ เป็นซิงเกิลที่ 38 ของไม คุรากิ ออกจำหน่ายวันที่ 23 พฤศจิกายน พ.ศ. 2554
สตรอง ฮาร์ท (Strong Heart) เป็นซิงเกิลที่ 38 ของไม คุรากิ ออกจำหน่ายวันที่ 23 พฤศจิกายน พ.ศ. 2554 เป็นครั้งแรกของเธอที่ออกซิงเกิลในรูปแบบ DVD ซิงเกิล เป็นซิงเกิลที่จำหน่ายติดกัน 2 เดือน เป็นลำดับที่ 2 ต่อจาก ยัวร์เบสท์เฟรนด์ ที่จำหน่ายเดือนตุลาคม
สตรอง ฮาร์ท (Strong Heart) ใน DVD เป็น ไลฟ์ จาก Mai Kuraki Premium Live One for All , All for one~ ในวันที่ 22 ตุลาคม สตรอง ฮาร์ท นำไปประกอบละคร () ของ ช่อง KTV ในวันอังคาร เวลา 22:00
ซิงเกิลนี้นำรายได้ไปช่วยเหลือผู้ประสบภัยแผ่นดินไหวและคลื่นสึนามิในโทโฮะกุ พ.ศ. 2554เมื่อต้นปี 2554เช่นเดียวกับซิงเกิล ยัวร์เบสท์เฟรนด์ ทั้ง 2 เพลง แต่ง เนื้อร้อง โดย ไม คุรากิ ,GIORGIO 13 ทำนองและเรียบเรียง โดย GIORGIO CANCEMI
โรงเรียนก้านเหลืองวิทยาคม
โรงเรียนก้านเหลืองวิทยาคม เดิมเป็นโรงเรียนสาขาของโรงเรียนแวงน้อยศึกษา ใช้ชื่อว่า โรงเรียนแวงน้อยศึกษา (สาขาบ้านก้านเหลือง) และได้เปลี่ยนชื่อเป็นอย่างในปัจจุบันเมื่อวันที่ 29 มกราคม พ.ศ. 2534 และได้ถือเอาวันนี้เป็นวันสถาปนาโรงเรียน
โรงเรียนก้านเหลืองวิทยาคมเป็นโรงเรียนในโครงการโรงเรียนขยายโอกาสทางการศึกษาระดับมัธยมศึกษาตอนต้น (ต.อมต.ลศ.) รุ่นที่ 5 ปีการศึกษา 2534 ปัจจุบันมี นายสมเกียรติ หาแก้ว ดำรงตำแหน่งผู้อำนวยการโรงเรียน เป็นโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษาเขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดทำการเรียนการสอนตั้งแต่ระดับชั้นมัธยมศึกษาปีที่ 1- 6 และในปีการศึกษา 2556 มีนักเรียนรวมทั้งสิ้น 222 คน (ข้อมูล ณ 10 มิถุนายน 2556) เป็นโรงเรียนที่ได้รับคัดเลือกให้เป็น โรงเรียนคุณธรรมชั้นนำ ตามโครงการ sp2 และโรงเรียนดีประจำตำบล
วาตาริโรกะฮาชิริไต
วาตาริโรกะฮาชิริไต เป็นวงไอดอลของญี่ปุ่นและเป็นซับยูนิตของวงไอดอล AKB48 ภายใต้สังกัด Pony Canyon โดยซับยูนิตนี้เดบิวต์ในเดือนมกราคม พ.ศ. 2552
ในเดือนตุลาคม พ.ศ. 2551 - อาคิโมโตะ ยาสึชิ ได้ประกาศว่าจะกลับมาจัดตั้งยูนิตเมื่อช่วงยุค '80 อย่าง Ushirogami Hikaretai โดยใช้สมาชิก 4 คนจากวง AKB48 ได้แก่ โอตะ ไอกะ, นาคากาวะ ฮารุกะ, ฮิราจิมะ นัตสึมิ และ วาตานาเบะ มายุ และเปลี่ยนชื่อใหม่เป็น วาตาริโรกะฮาชิริไต โดยยูนิตนี้ได้เดบิวต์ภายใต้สังกัด Pony Canyon ด้วยการออก Double A-Side ซิงเกิล "Hatsukoi Dash/Aoi Mirai" และซิงเกิลได้ติดอันดับโอริคอนซิงเกิลชาร์ตที่อันดับ 10 และในเดือนเมษายนได้ออกซิงเกิลที่ 2 "Yaruki Hanabi" โดยติดอันดับโอริคอนชาร์ตที่อันดับ 9
ในเดือนพฤศจิกายน พ.ศ. 2552 - ยูนิตนี้ได้ออกซิงเกิลที่ 3 "Kanpeki Guu no ne" โดยได้นำไปใช้เป็นเพลง Ending Theme ของอนิเมะเรื่อง Fairy Tail และซิงเกิลนี้ทำประสบความสำเร็จได้มากกว่า 2 ซิงเกิลแรก โดยที่สามารถทำยอดขายได้ถึง 23,200 แผ่นในสัปดาห์แรก และติดอันดับ 7 โอริคอนชาร์ต และในเดือนกุมภาพันธ์ พ.ศ. 2553 ได้เพิ่มสมาชิกคนที่ 5 เข้ามาในวงคือ คิคุชิ อายากะ
และซิงเกิลแรกในปีพ.ศ. 2553 อย่าง "Akkanbe Bashi" ติดอันดับ 1 โอริคอนชาร์ต
ในวันที่ 30 มิถุนายน พ.ศ. 2553 สมาชิก 2 คนจาก AKB48 คือ อิวาสะ มิซากิ และ โคโมริ มิกะ ได้ถูกเพิ่มเข้ามาใน Watarirouka Hashiritai เพื่อฟอร์มวงเป็น Watarirouka Hashiritai 7 และชื่อได้ถูกเพิ่มมาเพียงแค่ในรายการวิทยุเท่านั้น 2 ซิงเกิลที่ออกมาหลังจากวันที่ 30 มิถุนายนยังคงใช้ชื่อ Watarirouka Hashiritai เหมือนเดิมยังไม่ใช้ Watarirouka Hashiritai 7 และสมาชิกใหม่ 2 คนยังไม่ปรากฏตัวในซิงเกิล และในที่สุดก็เดบิวต์ Watarirouka Hashiritai 7 ด้วยซิงเกิล "Valentine Kiss" ซึ่งเป็นซิงเกิลโคฟเวอร์เพลงของโคคุโช ซายูริ ที่ต้นฉบับแต่งเพลงโดยอาคิโมโตะ ยาสึชิและออกจำหน่ายเมื่อ 25 ปีก่อน
ฮิราจิมะ นัตสึมิได้ประกาศขึ้นออฟฟิเชี่ยลบล็อกว่าจะออกซิงเกิลใหม่ในชื่อของ Watarirouka Hashiritai 7 ในวันที่ 3 สิงหาคม พ.ศ. 2554 และคิคุชิ อายากะยังประกาศเพิ่มเติมในวันที่ 4 กรกฎาคม พ.ศ. 2011 ว่าชื่อเพลงคือ "Hatappi Wink" โดยทั้งฮิราจิมะ นัตสึมิและคิคุชิ อายากะได้บอกว่า "มันเป็นเพลงช่วงหน้าร้อน คึกคักและสดใส"
การสังหารหมู่พอร์ตอาร์เทอร์ (จีน)
การสังหารหมู่พอร์ตอาร์เทอร์ เกิดขึ้นระหว่างสงครามจีน-ญี่ปุ่นครั้งที่หนึ่ง เริ่มตั้งแต่วันที่ 21 พฤศจิกายน ค.ศ. 1894 และลากยาวไปสองหรือสามวัน เมื่อส่วนหน้าของกองพลที่หนึ่งแห่งกองทัพญี่ปุ่นที่สอง ภายใต้บังคับบัญชาของพลเอกตาเดียว ยามาจิ โมโตฮารุ (ค.ศ. 1841-1897) สังหารทหารช่างและพลเรือนชาวจีนไประหว่าง 1,000 ถึง 20,000 คน เหลือผู้รอดชีวิตไว้เพียง 36 คนเพื่อฝังศพ ในนครชายฝั่งพอร์ตอาร์เทอร์ของจีน (ปัจจุบันคือ ลวีชุนโกว) อย่างไรก็ดี มีการสงสัยตัวเลขประเมินผู้เสียชีวิตที่สูง เพราะบันทึกร่วมสมัยของสงครามประเมินตัวเลขประชากรทั้งหมดของพอร์ตอาร์เทอร์ไว้ที่ 6,000 คน (หรือ 13,000 คน หากรวมทหารประจำนคร) รายงานภายหลังประเมินว่า 18,000 คนจากทั้งสองฝ่ายเข้าต่อสู้กัน โดยชาวจีนเสียชีวิต 1,500 คน
บันทึกของพยานคนหนึ่งบรรยายเหตุการณ์ว่า ไม่เลือกหน้าและป่าเถื่อนโดยสิ้นเชิง บันทึกรายงานว่า ชาย หญิง เด็ก และทารกถูกฆ่าด้วยวิธีซึ่ง ตามผู้เขียนแล้ว น่าสะพรึงกลัวเกินกว่าจะอธิบายได้ ทั้งหมดขณะนอนราบลงกับพื้นและร้องขอความเมตตา ผู้เขียนอธิบายห้องซึ่งเลือดนองปกคลุมพื้นทั้งสิ้น ศพถูกตัดศีรษะและคว้านท้อง ทารกถูกเสียบและถูกทิ้งให้ห้อยบนกำแพงและโต๊ะกั้น หัวถูกวางไว้บนเสาและหิ้ง และการแสดงความเลวทรามอันน่าสยดสยองอื่น ๆ บันทึกยังได้อธิบายต่อไปถึงที่ซึ่งพลเรือนถูกบังคับให้เข้าไปในบ่อน้ำลึกและถูกยิงไม่เลือก ผู้ที่พยายามหลบหนีถูกแทงด้วยดาบปลายปืนขณะที่พวกเขาพยายามปีนหนีออกมา ทั้งหมดนี้ขณะที่ทหารญี่ปุ่นหัวเราะและสนุกสนานกับการฆ่า ตามบันทึกผู้เขียน
คุณชายพุฒิภัทร
สุภาพบุรุษจุฑาเทพ ตอน คุณชายพุฒิภัทร เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับชั้นของพี่น้อง เป็นนวนิยายที่กล่าวถึงพี่น้องทั้ง 5 คนของราชสกุล "จุฑาเทพ"
ประพันธ์โดย ณารา ร่มแก้ว เก้าแต้ม ซ่อนกลิ่น และแพรณัฐ นิยายชุดนี้ประกอบไปด้วยหนังสือ 5 เล่ม คือ คุณชายธราธร คุณชายปวรรุจ คุณชายรัชชานนท์ คุณชายรณพีร์ ตีพิมพ์ครั้งแรกเมื่อพ.ศ. 2554 โดยสำนักพิมพ์พิมพ์คำ
คุณชายรัชชานนท์
สุภาพบุรุษจุฑาเทพ ตอน คุณชายรัชชานนท์ เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับชั้นของพี่น้อง เป็นนวนิยายที่กล่าวถึงพี่น้องทั้ง 5 คนของราชสกุล "จุฑาเทพ"
ประพันธ์โดย ณารา ร่มแก้ว เก้าแต้ม ซ่อนกลิ่น และแพรณัฐ นิยายชุดนี้ประกอบไปด้วยหนังสือ 5 เล่ม คือ คุณชายธราธร คุณชายปวรรุจ คุณชายพุฒิภัทร คุณชายรณพีร์ ตีพิมพ์ครั้งแรกเมื่อพ.ศ. 2554 โดยสำนักพิมพ์พิมพ์คำ
สภาพต้านทานและสภาพนำไฟฟ้า
สภาพต้านทานไฟฟ้า () คือปริมาณการวัดของการต่อต้านการไหลของกระแสไฟฟ้าในวัสดุ ค่าสภาพต้านทานไฟฟ้าต่ำบ่งชี้ว่าวัสดุยินยอมให้ประจุไฟฟ้าเคลื่อนที่ได้ง่าย หน่วยในระบบหน่วยวัดระหว่างประเทศของสภาพต้านทานไฟฟ้าคือ โอห์ม เมตร (Ωm) ซึ่งจะแสดงในรูปแบบอักษรกรีกตัว ρ (โร)
สภาพนำไฟฟ้า () เป็นปริมาณที่ตรงข้ามกัน เป็นการวัดความสามารถในการนำกระแสไฟฟ้า ซึ่งจะแสดงในรูปแบบอักษรกรีกตัว σ (ซิกมา) แต่บางครั้งใช้ κ (เช่น ในวิศวกรรมไฟฟ้า) หรือ γ แทน หน่วยในระบบหน่วยวัดระหว่างประเทศคือ ซีเมนส์ ต่อ เมตร (S·m) และหน่วย CGSE คือส่วนกลับของวินาที (s):
รายชื่อตัวละครในลา ฟลอร่า โรงเรียนป่วนก๊วนเจ้าหญิง
รายชื่อตัวละครในลา ฟลอร่า โรงเรียนป่วนก๊วนเจ้าหญิง ซึ่งเป็นตัวละครการ์ตูนจากการ์ตูนไทยเรื่อง "ลา ฟลอร่า โรงเรียนป่วนก๊วนเจ้าหญิง"อัลแบร์โตรสูง 155 ซม.
แมวแดงบอร์เนียว
แมวแดงบอร์เนียว () เป็นแมวป่าถิ่นเดียวที่พบบนเกาะบอร์เนียว ในปี ค.ศ. 2002 สหภาพนานาชาติเพื่อการอนุรักษ์ธรรมชาติและทรัพยากรธรรมชาติได้จัดให้แมวแดงบอร์เนียวเป็นชนิดใกล้สูญพันธุ์เพราะมีแนวโน้มที่ประชากรจะลดลงมากกว่า 20% เมื่อถึงปี ค.ศ. 2020 เนื่องจากการสูญเสียที่อยู่ ในปี ค.ศ. 2007 คาดว่ามีประชากรแมวแดงบอร์เนียวน้อยกว่า 2,500 ตัว
แมวแดงบอร์เนียวมีขนาดใหญ่กว่าเสือไฟ ขนมีสีน้ำตาลแก่ออกสว่าง บริเวณท้องสีน้ำตาลอ่อน ขาและหางสีจางลงออกแดง หางยาว เรียวตรงปลาย มีลายขาวที่ท้องหางโดยจะแผ่กว้างไปทางปลายหาง มีจุดสีดำที่ปลายหาง หูกลมปกคลุมด้วยขนสีน้ำตาลออกดำบริเวณด้านนอก ด้านในขนสีน้ำตาลอ่อน มีเส้นสีน้ำตาลแคบที่ขอบ
จากการวัดตัวอย่าง 12 ตัวอย่าง ลำตัวจรดหัวยาว 495 ถึง 670 มิลลิเมตร หางยาว 300 ถึง 403 มิลลิเมตร เมื่อโตเต็มที่คาดว่ามีน้ำหนักประมาณ 3 ถึง 4 กิโลกรัม แต่มีตัวอย่างที่มีชีวิตอยู่น้อยเกินไปที่จะประมาณการน้ำหนักได้อย่างถูกต้อง
หัวกลมสั้น สีน้ำตาลปนเทาเข้ม มีขีดสีเข้มที่มุมตา หลังหัวมีสัญลักษณ์สีเข้มรูปตัวเอ็ม หลังหูสีออกเทาเข้ม ไม่มีจุดขาวเหมือนที่พบในแมวชนิดอื่น ใต้คางมีสีขาวมีขีดสีน้ำตาลอ่อนสองขีดบนแก้ม ด้วยสัดส่วนลำตัวและหางทำให้แมวแดงบอร์เนียวคล้ายกับจากัวรันดี
แมวพัลลัส
แมวพัลลัส (; ) เป็นแมวป่าขนาดเล็ก ที่ค้นพบโดย ปีเตอร์ ไซมอน พัลลัส นักธรรมชาติวิทยาชาวเยอรมัน ในค.ศ. 1776 ถือเป็นชนิดเดียวเท่านั้นที่อยู่ในสกุล "Otocolobus"
แมวพัลลัส มีลักษณะคล้ายกับกับแมวบ้าน ลำตัวมีความสูง 46 - 65 เซนติเมตร หางยาว 21 - 31 เซนติเมตร มีน้ำหนักประมาณ 2.5 - 4.5 กิโลกรัม (5.5 - 9.9 ปอนด์) มีขนหนาแน่นทำให้มีขนาดใหญ่ ขนมีสีเหลืองสลับกับแถบแนวตั้งสีดำ
ในค.ศ. 2002 สหภาพนานาชาติเพื่อการอนุรักษ์ธรรมชาติและทรัพยากรธรรมชาติ ได้จัดให้แมวพัลลัสเป็นชนิดที่เกือบอยู่ในข่ายเสี่ยงต่อการสูญพันธุ์ เพราะการกระจายพันธุ์ในวงกว้าง แต่กระจายพันธุ์ในทุ่งหญ้า, ทุ่งหญ้าสเตปป์และที่ราบมอนตาเน ของเอเชียกลาง เป็นชนิดที่ได้รับผลกระทบจากความเสื่อมโทรมของแหล่งที่อยู่อาศัย เพราะเหยื่อน้อยลงและการล่าสัตว์
อธิการ
อธิการ () มาจากคำในภาษาบาลี "อธิการ" (adhikāra, ออกเสียงว่า "อะธิการะ") แปลว่าเจ้าหน้าที่ การหมายใจ หรือความดี ในภาษาไทยปัจจุบันใช้คำนี้หมายถึงผู้มีอำนาจในด้านการปกครอง พบทั้งในศาสนจักร และการทหาร
อธิการของพระสงฆ์เรียกว่าพระสังฆาธิการ ซึ่งหมายถึงพระภิกษุผู้ดำรงตำแหน่งในการปกครองคณะสงฆ์ไทยตั้งแต่ระดับเจ้าคณะภาคลงมาจนถึงผู้ช่วยเจ้าอาวาส และเรียกเจ้าอาวาสที่ไม่มีสมณศักดิ์ว่าพระอธิการ เรียกเจ้าคณะตำบลหรือพระอุปัชฌาย์ที่ไม่มีสมณศักดิ์ว่าเจ้าอธิการ
ในคริสตจักร คำว่าอธิการใช้หมายถึงนักบวชที่มีตำแหน่งในการปกครอง ถ้าเป็นสตรีเรียกว่าอธิการิณี อธิการมีหลายประเภท ดังนี้
อธิการอาจหมายถึง
มวยไทยสภามวยโลก
มวยไทยสภามวยโลก () หรือ WBC มวยไทย เป็นคณะกรรมการภายใต้อำนาจของ สภามวยโลก (WBC) ในฐานะองค์กรไม่แสวงหาผลกำไรสำหรับการกำหนด, ควบคุมและดูแลรายการมวยไทยระดับอาชีพ รวมถึงเขตอำนาจเหล่านั้นทั่วโลก องค์กรยังปฏิบัติตามกฎระเบียบมาตรฐานและกติกาสำหรับการแข่งขันมวยไทยทั้งหมด โดยได้รับการอนุมัติตามที่คณะกรรมการกีฬามวย (สำนักงานคณะกรรมการกีฬาอาชีพ) ของการกีฬาแห่งประเทศไทย
WBC มวยไทย มีระเบียบปฏิบัติ รวมถึงกฎระเบียบและข้อบังคับเป็นของตนเอง, โดยมีวัตถุประสงค์เพื่อส่งเสริมกีฬาในฐานะที่เป็นศิลปะการต่อสู้ที่มีชื่อเสียง และส่งเสริมให้เกิดการแข่งขันชิงแชมป์มวยไทยในทุกระดับน้ำหนักด้วยการแข่งขันระดับอาชีพขั้นสูงสุด, มีการส่งเสริมให้กีฬาดังกล่าวได้รับความนิยมมากขึ้น, ทำให้ได้รับการยอมรับในสถานะของระดับอาชีพและพัฒนาสู่การเป็นศิลปะการต่อสู้ชั้นนำของโลก
แมวตีนดำ
แมวตีนดำ () เป็นสัตว์ในตระกูลแมวที่มีขนาดเล็กที่สุดในโลก และเป็นแมวถิ่นเดียวที่พบในเขตแห้งแล้งทางตะวันตกเฉียงใต้ของตอนใต้ทวีปแอฟริกา ได้รับการจัดเป็นชนิดที่เสี่ยงต่อการสูญพันธุ์โดย IUCN เมื่อปี ค.ศ. 2002
แมวตีนดำเป็นแมวขนาดเล็กมาก ตัวเมียหนัก 0.8—1.6 กิโลกรัม ตัวผู้หนัก 1.6—2.1 กิโลกรัม ความยาวลำตัวประมาณ 50 เซนติเมตร ความสูงที่หัวไหล่เพียง 25 เซนติเมตร
แมวตีนดำมีขนหนานุ่ม มีสีตั้งแต่สีน้ำตาลอ่อนอมเหลืองจนถึงน้ำตาลแดง มีลายเป็นจุดกลมสีเข้มตามลำตัว บางจุดมีการเชื่อมต่อกันเป็นสายสั้น ๆ หรือเป็นวง หัวโตและกว้างเมื่อเทียบสัดส่วนกับลำตัว ตาโต สีเหลืองอำพันหรือสีน้ำตาลอมเทา คาง หน้าอก ท้อง และขาด้านในมีสีขาว มีเส้นสีเข้มที่แก้มข้างละสองเส้น หูใหญ่มน หลังหูสีน้ำตาลอ่อน ขามีเส้นสีดำพาดตามแนวนอน มีแถบเข้มที่แก้มก้น อุ้งตีนดำและมีขนยาวสีดำปกคลุมอันเป็นที่มาของชื่อ หางค่อนข้างสั้น มีความยาวราวครึ่งหนึ่งของลำตัว มีปล้องสีดำสองหรือสามปล้อง ปลายหางเรียว สีดำ
แมวตีนดำ ได้รับฉายาว่า ""เสือจอมปลวก"" เนื่องจากอาศัยอยู่ในจอมปลวก แม้จะมีขนาดเล็ก แต่เป็นสัตว์ที่ดุร้ายก้าวร้าวมาก หากต้องต่อสู้เพื่อปกป้องถิ่นที่อยู่เมื่อถูกคุกคาม เป็นสัตว์ที่หากินในเวลากลางคืน โดยสามารถเดินทางได้ไกลถึงวันละ 30 กิโลเมตร และกินอาหารในปริมาณน้ำหนักเท่ากับหนึ่งในห้าของน้ำหนักตัวได้
แมวตีนดำเป็นสัตว์ถิ่นเดียวที่พบทางตอนใต้ของทวีปแอฟริกา พบในแอฟริกาใต้, นามิเบีย, บอตสวานา, และชายขอบของซิมบับเว และทางตอนใต้ของแองโกลา มักอาศัยอยู่ตามป่าละเมาะทะเลทราย ที่ราบกึ่งทะเลทราย ทุ่งหญ้าสเตปป์ รวมถึงในทะเลทรายคาลาฮารีและทะเลทรายคารู
มีสองชนิดย่อย: